Hoogganaan Al Qaaidaa Kan Asiyaa Keessaa Ajjeefamuutu Gabaasame

Hoogganaan al Qaaidaa kan Asia gma kibbaa Asim Omar baatii darbe michoota isaa kanneen biroo waliin baatii daerbe ajjeefamuu dhaabi tika nagaa Afgaanistan beeksisee jira. Ibsa har’a ba’een duulli sun humnoota NATO hirmaachise ta’uun beekamee jira. Omar kan ajjeefame konyaa Musa Qala Helmand keessatti yoo ta’u lammiiwwan paakistaan dabalatee kanneen biroo to’annaa jala oolan illee ajjeefamanii jiran. Omar lammii Hindii yoo ta’u Uttar Pradesh keessatti bara 1974 fi 1976 gidduu yeroo jiru dhalachuu isaa ministriin dhimma maallaqaa US beeksisee jira.


Prezidaant Doonaald Traamp Loltoota Kurdootaa Deggeruu Itti Fufna Jedhan

Prezidant Doonaald Traamp har’a ibsa kennaniin humnootii addaa US gamasii baasuuf ajajan iyyuu humnootii kurdotaa kanneen siriyaa keessaa qofaatti hin dhiisu jedhan. Siiriyaa keessaa ba’uuf adeemsi jalqabameera garuu garuu kurdoota kanneen uummata addaaf loltoota gaarii qaban qofaatti hin dhiisnu jechuu dhaan ergaa twiterii irratti maxxansanii beeksisaniiru. Lolli hin barbaachifne kan Turkii dhaan geggeessamu dinagdee isaanii fi sharafa alaa isaanii dadhabaa akkaan miidha jedhan. Kurdoota meeshaa waraanaa fi maallaqaan ni gargaarra jedhan.


Demokraatonni Mana Maree Bakka Bu’ota Ambaasaaddera US Gaaffiif Akka Dhiyaatan Gaafatan

Dura teessonni koree mana maree bakka bu’ootaa sadii kan dimokraatotaa erga bulchiinsi Traamp akka isaan qorannaa aangoo irraa kaasamuu Traamp ilaalchisee gaaffiif hin dhiyaanne ajajanii booda gamtaa Awrooppaatti ambaasaaddera Yunaayitid Isteetis Gordon Sondlaand akka dhiyaataniif waamicha godhanii jiran. Sopndlaand itti aanaa prezidaantiin duraanii Joo Bayden fi ilmi isaanii Hanter akka qoratamaniif Yukreeniin gaafachuuf tattaaffii waan godhaniif qorannaa kana keessatti nama barbaachisaa dha. Koreewwan kun har’a ganamaa qabee Sondlaandiin cufataatti gaaffii gaafachuuf beellama qabatanii turan. Abukaatoon Soondlaand garuu ajaji ministrii dhimma alaa biraa kenname maamilli isaanii ajaja bulchiinsa Traamp biraa kennameef akka ajajaman dirqisiisa jedhan. Abukaatoo kan ta’an Roobert Luskiin akka jedhanitti ambaasaaddera hojii irra jiran waan ta’aniif kallattii ministiriin dhimma alaa kaa’een deemuu qabu jedhan.


Pompeyoon Tuuta Oduuf Ibsa Kennan

Haasawaa bilbilaan prezidaant Traamp gita isaanii kan Yukreen waliin gaggeessan sana dhaggeeffataa akka turan ministriin danta alaa Amerikaa Maayk Pompeewo amananii jiru. Kanas kan mirkaneessan Roobii har’a tuuta oduuf Room xaaliyaanii keessatti ibsa kennaniin ture yoo ta’u garu bilbilaan maal akka waliin jedhan gad fageenyaan hin ibsine. Pompeewo torban dabree Televiziyoona ABC jedhamu waliin gaaffii fi deebii gaggeessaniin waa’ee bilbiilaan dubbatan jedhame Sanaa ifa hn baasne. Waa’een haasaa bilbilaan gaggeeffamee sun Traamp dhimma filannoo bara dhufu jechuun 2020 yunaaytid Isteetes keessatti gaggeefamuuf jiru keessa biyya alaa seensiisan yaaddoo jedhu umee jira. Kunis gama Demookraatootaa irraa dorgomuuf ka jiran Joo Baayden ilaalchisee Yukreen qorannaa akka gaggeessitu gaafachuu of keessaa qaba. Traamp garu haasawaa bilbilaan gaggeessan sana keessatti waaniin balleesse hin jiru jedhan.


Hoogganaan Ferensaay Duraanii Du’aan Boqotan

Ferensaay prezidaantiin ishee duraanii kan umrii isaanii waggaa 86tti Jaakuwes Shiiraak du’aan boqochuu isaaniif gadda irra jirti. Seera tumtoonni Ferensaay yeroo gaddaa daqiiqaa tokkoo kan qabaatan yoo ta’u prezidaant Imaanu’el Maakroon guutuu biyyaaf gara boodaa haasaa dhageessisuuf jiru. Jaakuwes Shiiraak muummicha ministeeraa booda irras kurna tokko oliif prezidaantii ta’anii tajaajiluu isaanii dura waggoota 18f bulchaa magaalaa Paaris turan. Kan isaan itti yaadataman keessaa hoogganaa Ferensaay ka duraa biyyi isaanii fixiinsa Naazii keessatti qooda isheen qabaatte haasaa bara 1985 dhageessisaniin beeksisan turan. Weerara bara 2003 hooggana Yunaaytid Isteetisiin Iraaq irratti geggeessames mormaa tuaran. Shiiraak hoogganaa Gaaboon Omar Boongoo, kan Burkinaafaasoo Blaise Komaawree fi kan Ripaablikii dimokraatawaa Koongoo Denis Saassuu Nguessoo dabalatee michuu hoogganoota Afriikaa turan.


Dhimmi Israa’elii Fi Faalisxiin Mata Duree Marii Gumii Tokkummaa Mootummootaa Ta’uu Mala

Hoogganoonni gumii tokkummaa mootummootaa kan NY keessatti wal ga’an hoogganoonni Israa’elii fi Faalsxiin wal ga’ichaaf haasaa waan dhageessisaniif jecha waa’ee walitti bu’iinsa biyyoota lamaanii dhaga’uuf jira. Prezidaantiin Faalisxiin Maamaud Abbaas ganama irra haasaa dhageessisuuf jiru. muummichi ministeeraa Israa’el Benjamin Nataanyaahuu immoo filannoo torban darbee booda mootummaa hundeessuuf yaalaa jiran, kanaaf bakka isaanii ministeera haajaa alaa Israa’el Kaaz waaree booda gumii tokkummaa mootummootaaf haasaa dhageesisuuf jiru. Kan garamitti akka deemu hin beekamne Briteen gamtaa Awrooppaa keessaa ba’uus ajendaa marii ta’uu mala. Prezidaantiin gumii gamtaa Awrooppaa Doonaald Tusk illee haasaa dhageessisuuf jiru. Muummichi ministeeraa Briteen Booris Joonsen ennaa torban kana haasaa dhageesisan waa’ee Briteen Awrooppaa keessaa baatuu hin dubbanne.


Dhimma Aangoo Irraa Kaafamuu Traamp Ilaalchisee Qorannaan Itti Fufee Jira

Daayrikterri dhaaba tika nagaa Yunaayitid Isteetis yeroofii kan eeruun gocha yakkaa akka ifa hin bane ugguranii turan amma qorannaa aangoo irraa kaasamuu preziddaant Doonaald Traamp geggeeffamu ilaalchisuu koree tika nagaa mana maree bakka bu’ootaaf mul’inatti dhugaa ba’uuf jiru. Joseef Maguurii miseensota koree tika nagaa Senetiifis cufataatti ibsa kennu jedhamee eegama. Dhuga ba’umsa isaanii dura koreen mana maree bakka bu’ootaa barreeffama eeruu gocha yakkaa sana ifa gochuuf jira. Komeen eeruu gocha yakkaa sun akka jedhutti yeroo hojii koo sirnaatti, odeeffannoo hedduu kan Prezidaantiin Yunaayitid Isteetis jiddu seeniinsa biyyoota alaa filannoo bara 2020f barbaaduuf jecha aangoo isaaniitti fayyadaman kan jedhu angawoota mootummaa Yunaayitid Isteetis biraa argadheera jedha. Roobii kaleessaa galgala seera tumtonni hangi tokko kanneen koree tika nagaa waliin wal argan eeruun gocha yakkaa sun akka xiinxalamu eeyamaniiru. Xiinxalli sunis paartilee lamaan gidduutti adda addummaa uumee jira. Demokraatonni fi akkaan barbaachisaa dha yoo jedhan Ripaablikaanonni immoo eeruun sun uummataaf ifa ta’uun carraa prezidaantummaa Traamp irratti garaagarummaa fida yaaddoon jedhu hin jiru jedhan.


Qorannaan Prezidaant Traampiin Aangoo Irraa Buqqisiisuu Malu Akka Geggeessamu Labsame

Prezidaantii Yunaaytid Isteets Donaald Traamp aangoo irraa kaasuuf qorannaan barbaachisu akka gaggeeffamuuf Afyaa’ii mana maree yunaaytid Isteets Naansii Peloosii Kibxata kaleessaa gaafatanii jiru. Filannoo prezidaantummaa bara dhufu jechuun 2020 Amerikaa keessatti gaggeeffamuu irratti Traamp deebi’anii filatamuuf gargaarsa biyya alaa gaafatan, ka jedhu irratti geggeessama – qorannaan kun. Miseensoota mana maree keessaa Demookraatonni 173 yaada Pelosiin dhiyeessan deggeran. Kunis itti aanaa prezidaantii Amerikaa duraanii fi kan amma Demokraatootaa irraa prezidaantummaaf dhiyaachuuf dorgomaa jiran Joe Biden fi ilma isanii kan ilaaleen Yukreen akka dhiibbaa gootu Traamp gaafatan eega jedhamee booda. No media source currently available


Dhaabatonni Chinaan Iraan Waliin Hidha Qabaachuun Uggura Hordofsiisa.Maayik Pompeeyoo

Dhaabattoota chaayinaa kanneen ituu beekanii Iraan irraa boba’aa deddebisanii irra Yunaaytid Isteetes uggura haaraa kan keessu ta’u beeksiifte. Kana gochuun uggura Amerikaan keesse kan faalleessu waan ta’eef tarkaanfii fudhanna jedhan ministeerri haajaa alaa Amerikaa maayk pompeyoo. Tarkaanfiin fudhatamuuf jiru kun lammiwwan chaayinaa 5 fi dhaabbattoota 6 ilaallata.Hojii gaggeessitoota kaampaanilee kana irras uggura ni keenya jedhan gumii Tokkummaa mootummotaa irratti.


Uggura Nu Irraa Kaasaa:Prezidaantii Iraan

Gumii Tokkummaa mootummotaa irratti kan argaman Prezidaantiin Iraan Hassan Rohanii Robii har’a hanga uggurri nu irra ka’ame hojii irra olaa jiruutti Amerikaa waliin hin dubbannu jedhan. Ituu uggurri nu irra jiruu yeroo tokko marii gaggeesinee turre.isa kana lamuu hin daballu. Kanaaf waadaa seentanti deebi’aati irri deebinee marii jalqabna jedha Rohaaniin. Amerikaan walii galtee meeshaa Nukleeraa Iraan kan bara 2015 tolfamee keessaa bara darbee eega baatee booda industrii boba’aa Iraan ijoo ta’an irratti uggura keesse. Iraan sana booda kanneen walii galtee sana mallatteessan seera ka’ame hin kabajnee jechuun ugguura irra kan ka’amee Sanaa cabsuun hojjataa jirti. Uggurri irra ka’ame akka kaafamu barbaddi.


Qorannoon Pirezdaant Traamp Angoo Irraa Buqqisuu Jalqabamuu Afaan Yaa'iin Mana Maree Yunaaytid Isteets Beeksisan

Demookiraatittiin Afaan Yaa’iin Mana Maree Ameerikaa Naansii Peloosii, "ji’oota heduudhaaf harka keessa qabachaa an turre, gochiwwan Traamp akkasumasodeeffannoo iftoominaan kennuu diddaan gama bulchiisna isaanii mana maree kana filannoo biraa dhoowwee gara qorannoo angoo irraa buqqisuu akka deemnu nu godheera " jedhan, ibsa harra waaree booda kennaniin. Qorannoon kun jalqabamuun garaagarummaa biyyattiii keessatti baballachaa dhufe ittu hammeessuu malajedhameera.


Traamp Kora Tokkummaa Mootummootaa Irratti Waa’ee Iraan Jechoota Cimaan Dubbatan

Waa’ee dinagdee addunyoomsuu fi walitti dhufeenya biyyootaa ka mormaa turan - Prezidaantiin Yunaayitid Isteetis – Doonaald Traamp, akka hoogganaa biyya Gumii Waliigalaa Tokkummaa Mootummootaa keessumsiisaa jirtuutti, gumii sana irratti argamuu fi haasawa gochuuf waan itti gaafatamni irra jiruuf, marsaa sadaffaaf har’a haasawa dhageessisanii jiran. “Yoo bilisummaa barbaadde, biyya keetti booni. Yoo dimookiraasii barbaadde, mirga abbaa-biyyummaa kee tikfadhu. Yoo nagaa barbaadde, biyya kee jaalladhu,” jedhan – Traamp haasawa isaanii har’aa keessatti. Waa’ee Iraan immoo jecha cimaadhaan dubbatan – Prezidaantichi Yunaayitid Isteetis. Biyyoonni Addunyaa biyya Ripbublikii Islaamummaa kanatti dhiibbaa gochuuf itti gaafatamummaa akka qabanillee hubachiisan. “Dheebuu dhiiga dhangalaasuu Iraan qabdu, mootummaan itti gaafatamummaan itti dhaga’amu tokkollee deggeruu hin qabu,” jedhan.


Barreessaan Muummeen Tokkummaa Mootummootaa Waa’ee Qilleensa Naannoo Irratti Dadhabbii Hoogganoota Biyyoota Addunyaa Akeekkachiisan

Barreessaan muummichi, ka Tokkummaa Mootummootaa – Antoniyoo Guterez, gumiin walii-galaa Tokkummaa Mootummootaa jijjiiarama haala qilleensa Addunyaa fooyyessuuf qabsoo godhutti akka milkaa’aa hin jirre dubbatanii, garuu “garuu, haala qilleensa addunyaa kana garagalchuuf ammallee yeroon ni jira,” jedhan. “How’aa fi qabbana qilleensaa hin eegamiin, jandoo fi buubbee hamaa fi haala saayinsii haaluun hin danda’amne tu uumamaa jira,” ka jedhan – Guterez, Addunyaan hariitii barbaadameen ta’uu dhaa baateyyuu kallattii sirriitti akka deemaa jirtu dubbatan. Rakkoo qilleensa naannoo Addunyaa kana furuuf, Tokkummaa Mootummootaatti, korri hojii dhimmi qilleensa naannoo kan “Climate Action Summit” jedhamu, kaleessa geggeessamuu isaa dubbatanii jiran – Guterez. Haasaa baninsaa gumii Tokkummaa Mootummootaa Guterez dhageessisanii booda, hirmaattonni gurmuu hoogganootaa – Prezidaantii Yunaayitid Isteetis – Doonaald Traamp, Prezidaantii Raashiyaa – Vilaadmiir Puutiin, Prezidaantii Turkii – Resep Xayyib Irdogaan, Prezidaantii Kooriyaa – Moon Jae-in fi Prezidaantii Faransaay – Emaanu’eel Maakroon of keessaa qabu irraa haasawa dhaggeeffachuuf jiran.


Kutaa Mizuurii Keessatti Waggoota Shan Dura Hookkaraan Raafamtus Rakkon Jiru Guutummaan Hin Furamin Jira

Falmitoonni mirga murtii haqaa,dhimmoonni sasalphaan kanneen akka seera traafikii xixixiqqaa irra cehuu, namoota iyyeeyyii adabbii baasuu hin dandeenye gara yakkamootaatti jijjiiruu danda’a, jechuun komatu. Adabbii xiqqoo of irraa baasuu ennaa dadhaban, adabbiin itti dabalamaa deemee adabbii caalutti deema. Fakkaaeenyaaf, garee hawaasaa tokko faallaa humnoota seera hojii irra oolchanii dhaabachiisa. Kutaa Misuurii, magaalaa Furgson keessatti waggaa shan dura namni gurraachi hidhannoo hin qabne tokko, haala sanatti hidhata hin qabneen rasaasaan dhawamee ajjeesamuun, hawaasa gurraachaa fi poolisii gidduutti wal dura dhaabbannaa uumee, sadarkaa biyyaalessaa waliin dubbii uumee jira. Gabaasaa Masuud Faariivar, Tujubee tu dhiheessa No media source currently available


Gumiin Tokkummaa Mootummotaa Jalqabamee Jira

Hogganoonni addunyaa kanneen Wiixata har’a gumii Tokkummaa mootummotaaf Neew Yoork keessatti wal ga’an jijjirama qilleensa irratti dubbachuuf jiru. Kunis hayyonni saayinsii rakkoo jijjirama qilleensaa hambisuuf tarkaanii guddaan fudhatamuu qaba jechuun akeekkachisaa yeroo jiru kanatti. Prezidaantootaa fi mummicha ministeerootaa 60 ta’an walgahii guyyaa guutuu gaggeessan kanaan cileen gargaaramuu irraa gara madda Eneerjii haara’uu danda’uutti jijjiruu, balaa ittisuu fi faalama qilleensaa dhabamsisuuf maallaqanii akka ramadamu gochuu kan jedhu of-keessaa qaba. Prezidaantiin Amerikaa Donaald Traamp walgahii kana irratti hin argaman jedhamee ture.Garu akka tasaa argaman. walgahii namoota amantii hordofaniif jecha ajjeefaman keessumaa kristaanoota irra ga’u irratti hirmaatu. Barreessaa dureen Tokkummaa mootummotaa Antoniyoo Gutarees jijjirama qilleensaa kan ilaaleen dubbachuun barbaachisaa ta’u,hogganoonni rakkoon isaan mudatee afaaniin odeessuu qofa otoo hin taane karoora qabatamaa fidanii dhufuu akka qaban hubachiisu.


Yaaliin Traamp Hin Milkoofne: Prezidaantii Iraan

Bulchiinsii Traamp dhibbaa guddaa gochuuf duulli gaggeesse kufaatiin isa mudachuu isaa prezidaantiin Iraan Hassan Rohanii ibsanii jiru. Kunis walii galtee sagantaa Nukleeraa Iraan kan ilaaleen walii galtee bara 2015 tolfame keessaa Amerikaan bara darbee eega of-baaftee booda uggurri Iraan irra keesse abdii kutachuu ishee ibsa jedhan Rohaaniin. Gumii walii gala kan Tokkummaa mootummotaa irratti argamuuf gara Neew Yorkti ituu hin imaliin dura Rohaaniin kana dubbatan. Rohaaniin akka ibsanti Yunaaytid Istetes fi saa’udii Arabiyaan baatii darbee warshaa boba’aa Saa’udii irratti haleellaa dhaqqabeen midhaa ga’e ol kaasanaii afarsan jedhan. Bulchiinsii Traamp kutaa sana to’achuu barbaada jechuun Rohaniin himatan.


Walabummaan Gazexxesootaa Jiraachuu Nan Mirkaneessa:Maayik Paak

Kan safuutti cichan ogeessi fiilmii Maaykil Paak dhaabbata Yunaaytid Isteetis kan miidiyaa addunyaaf dhaabbate akka hooggananiif kaadhimamuu dhaan kaleessa senetii duratti dhiyaachuun dhuga ba’umsa kennanii jiran. Kaadhimamaan kun prezidaant Doonaald Traamp tarii loogii dhiibbaa siyaasaa dhaabbatoota oduu kan akka VOA, kan seerri gabaasaalee loogii hin qabaanneef madaalawaa akka dabarsu eeyamu irra dhiibbaa kaa’uu malu jechuun yaaddoo jiru ilaalchisee dubbataniiru. No media source currently available


Haleellaan Paakistaan Keessatti Geggeessame Hoogganaa Waraanaa Galaafate

Daangaa Paakistaan Afgaanistan waliin jiru irratti dho’iinsa boombii raawwateen ajajaan waraanaa fi loltoon tokko ajjeefamuu angawoonni Paakistan beeksisaniiru. Waraanni Paakistaan akka jedhetti haleellaan boombii sun hojjettoota nageenya daangaa kan konyaa Mohamand waliin hariiroo qaban irratti fuuleffate. Dubbi himaan waraanaa Majer Jeneraal Asiif Gafoor ibsa gabaabaa kennaniin hoogganaan waraanaa sun dallaa naga eegumsaa naannoo sanaa to’ataa turan jedhan. Naannoon sun naannoo shorokeessonni cabsanii ittiin seenani. Haleellaan loote seentotaa daangaa qaxxaamure yeroo hedduu loltoota Paakistaan kanneen daangaa irratti fuuleffata. Waraanni Paakistaan dhiyeenya loltoonni isaa sadii konyaa Waziristaan irratti duraa du’uu beeksisee jira.


Mormiin Jijjiirama Haala Qilleensaa Guutuu Addunyaa Irratti Geggeessamaa Jira

Guyyaan mormii jijjiirama qilleensa addunyaa geggeessamaa jira. Kanneen qindeessan akka tilmaamanitti namooni miliyoona tokkoo ol irratti hirmaachuu malu. Dachiin kun ho’uu kan harki namaa fide jechuu dhaan namoonni hedduun qeeqaa jiran. Gumiin tokkummaa mootummootaa dhimma kana irratti fuuleffate utuu hin jalqabamin mormii har’aa guutuu biyyootii Asiyaa keessatti jalqabame kana irratti barattootaa fi kanneen kuma dhibbaan alaka’aman irratti hirmaataniiru. Mormiin kun booda irra Afriikaa fi Awrooppaa bakka jamaan irratti hirmaate-tti babal’ate. Awustraaliyaa qofaa keessatti ijoollee fi namoonni gurguddaan kuma 300 ol ta’an kan hiriiran yoo ta’u angawoonni naannoo fi kan manneen barnootaa akkasumas dalaalaa hangi tokko illee argamaniiru. Afriikaa keessaa mormiin kun Naayroobii, Keeniyaa fi magaalaalee Afriikaa kibbaa Johaansbergii fi Pritooriyaa keessatti geggeessameera.


Kottu Wal Ta’uun Mootummaa Ijaarraa: Waamicha Natanyaahu

Filannoo guutuu biyyaa kan Israa’eel keessatti gaggeeffameen eenyu akka injifatee ifatti ituu hin beekamiin yeroo jiru kanatti mummichi ministeera Israa’eel Benjamin Natanyaahuu mormituun isaanii Benny Gantziin wal taanee mootummaa ijaarra jechuun afeeran. Natanyaahuun dhaamas Vidiyoon dabarsan kanaan mootummaa mirga leellisuu ijaaruuf duula gaggeessuus ba’iin filmaataa garu kun ta’u akka hin dandeenye agarsiisee jedhan. Kanaaf wal taanee hatattamaan Tokkummaan mootummaa hundeessina jedhan Natanyaahun.Gantz gama isaaniin Natanyaahuun hogganaa paartii Liquuid bakka ta’anii jiranti tokkummaan mootummmaa hin dhaabu jedhan.Gantz har’a gara boodaa ibsa baasuuf kan jiran ta’u/ dubbii himaan isaanii ibsanii jiran.


Taleebaan Haleellaa Geesisuu isaaf Itti Gaafatama Fudhatee Jira

Mooraa dhaabbata tika nagaa Afgaanistaan isa QALAAT jiru cinatti kamiisa har’a ganama haleellaa bombii dhaqqabe Taalibaan itti gaafatama fudhatee ira. Balaa kanaan yoo xiqqaate namnii 15 ajjeefamee kanneen biroon 90 caalan madaa’uun ibsame jira.Dubbii himaan mootummaa kutaa Gul Islam Seyal akka jedhanti namoota balaan kun isaan mudate keessa irra hedduun dubartootaa fi ijoollee kanneen dhukkubsatanii Hospitaala naannoo sana keessa turan. Hospitaalli Zabul kan naannoo sanatti dhiyeenya qabu haala guutuummaatti jechuun danda’amuun barbadaa’uu isaa angawaan kutaa biyyaa ibsanii jiru. Siviloonni Afgaanistaan keessaa hokkara hamaaf saaxilamuu fi bara darbee qofa kanneen ajjeefaman lakkofsaan guddaa ta’u tokkummaan mootummotaa beeksisee jira. Waggaa kana jechuun bara 2019 baatilee isaan jalqabaa 6 keessatti siviloonni 1366 ajjeefamanii kanneen biroon 2446 madaa’uu waajirri qaama tokkummaa mootummotaa tokko beeksisee jira.


Traampiif Odeeffannoo Gaarii Qaba: Pompeyoo

Warshaa boba’aa Saa’udii irratti dhuma torban dabree haleellaa gaggeeffamee tureef deebii kennamuu qabu kan ilaaleen prezidaant Traampif odeeffannoo gaariin qaba jechuun ministriin danta alaaa Yunaaytid Isteetes Maayik Pompeyoo har’a dubbatanii jiru. Kunis hogganoota Saa’udii Arabiyaa fi kan tokkummaa Emereetoota Arabaa waliin eega dubbatanii booda. Pompeyoon akka jedhanti dhuma torban darbee walakeessa halkanii haleellaa misaa’eelaan gaggeeffameef Iraantu itti gaafatamtuu dha kan jedhu yaada hedduutu jira. Haleellaa kanaan oomishnii boba’aa Saa’udii walakkaan yeroof ta’uus hojiin ala ta’an.Kunis oomiisha boba’aa addunyaaf dhiyaatu keessaa harka 6 ta’a. Garu Yunaaytid Isteetes attamiin deebii kennuu akka qabdu hin dubbanne.Pompiyoon dhaaltuu gonfoo mootii Abu Dhaabii kan ta’an sheikh Mohammed Bin Zayed waliin eega dubbatanii booda Dubaay keessatti tuuta oduuf ibsa kennaniin tarkaanfii gama Diplomaasii yaaluuf yeroo hojjataa jirru kanatti ministeerri haajaa alaa Iraan immoo guutummaatti duula waraanaa labsuun fi hanaga lammii Amerikaa isa dhumaatti waraanuuf dhaadata jedhan. Kanaaf dhimmi kana karaa nagaan furuuf as dhufnee jirra jedhan.


Koreen Tika Nagaa Mana Maree Yunaaytid Isteets Cufataan Marii Gaggeessaa Jira

Koreen tika nagaa kan mana maree Yunaaytid Isteets kamiisa har’a cufataan qorataa olaanaa hawaasa tika nagaa Maaykil Atkins waliin walgahii gaggeessaa jira. Kunis seera tumtoonni iccitii maddeen oduu dubbataa jiran kan seera tumtootaa fi bulchiinsa Traamp gidduu jiru maal akka ta’e caalaatti hubachuuf gargaara jedhama. Atkiins akka ragaa ba’an godhamuun waliin-dubbii prezidaant Traamp fi hogganaa biyya alaa ka biraa giddutti ta’ee fi waadaa waliin seeniinsa qaba jedhame Gazexaan Waashington post eega gabaasee booda. Gabbasni gaazexaan waashington post baase kun aangawoota yunanaytid Isteetes duraanii lama kanneen dhimmi kanatti dhiyeenya qaban hundee kan godhate ture. Garu hogganaan inni kam Traamp waliin qunnamtii akka qabu ykn Traamp waadaa maalii akka seenan ifa galaa hin turre. Dura taa’aa koree tika nagaa kan mana maree yunaaytid Isteetes Adam Schiff akka ibsanti Atkins komee dhiyaate qabatamaa fi hatattamaan ilaalamuun akka irra ture kana malees akka seera biyyattitti kongreesatti gabaafamuun akka irra ture ibse.


Chaayinaa Fi Ameerikaan Marii Dhimma Daldalaa Jalqabuuf Jiru

Angawoonni mootummaa Chaayinaa marii daldalaa kan sadarkaa ol aanaa baatii dhuftu geggeessamuuf hojii bu’uraa hojjechuuf jecha gara Yunaaitid Isteetisitti kan imalan ta’uu Chaayinaan beeksistee jirti. Dhaabbati oduu biyyattii Xinhuaan akka gabaasetti itti aanaa ministeerri maallaqaa Liaayoo Miin roobii borii Waashingteniin seenuu dhaan gita isaanii ka bulchiinsa Traamp waliin wal arguu dhaan marii angawoota gameeyyii magaalaa galma mootummaa Ameerikaatti geggeessamuuf daandii saaquuf jiru. Mariin marsaa haaraa kun kan murtaa’e jalqaba baatii kanaa ennaa muummichi ministeeraa Chaayinaa Liu Hee fi bakka bu’aan daldala Yunaayitid Isteetis Roobert Ligiziyeer fi ministriin maallaqaa Stiiven wal arganitti ture. Prezidaant Traamp torban darbe dilaala marsaa haaraa doolaara biliyoona 250 meeshaalee Chaayinaa irraa galan irraa galan irra kaa’uuf dhaadatanii turan yeroo biraatti dabarsuun isaanii ni yaadatama.


Israa’el Filannoo Walii Galaa Geggeessaa Jirti

Israa’el har’a filannoo guutuu biyyaa geggeeffataa wayita jirtutti muummichi ministeeraa Benjamin Natanyaahuu mormituu isaanii hoogganaa waraanaa duraanii Benny Gaantz waliin dorgomaa jiran. Yaadi uummataa akka mul’isutti dorogommiin kun akkaan walitti dhiyoo waan ta’eef eenyu akka injifatu hin beekamu. Natanyaahuun duula filannoo isa dhumaa kaleessa ennaa geggeessan yoo deebisanii filataman qubusuma Juushota kan West Baank keessaa kan hoogganoonni Faalsxiin morman kan itti fufsiisan ta’uu dubbatan. Kan yeroo dheeraaf Israa’eliin hoogganan Natanyaahuun himannaan malaammaltummaas irratti dhiyaate waan ta’eef marsa shanaffaaf aangoo irra turuuf dorgommii siyaasaa cimaatu isaan eeggata.


Haleellaa Keellaa Boba’aa Keenya Irratti Raawwate Ni Balaaleffanna: Mooticha Saa’udii

Mootichi Saaudii Salman biyyi isaanii haleellaa oomicha boba’aa walakkaa ol ta’u dhabamsiisu irraa of ittisuuf dandeettii qabdi, garuu hawaasi addunyaa kanneen badii kana irraawwatan dura akka dhaabatan gaafataniiru. Mootummaan Saaudii haleellaa sana keessatti meeshaaleen waraana Iraan itti gargaaraman jechuun irra deebi’ee jira, garuu ragaa hin dhiyeessine. Ibsi sun kan prezidaanti Doonaald tramp Washingtonis haleellaa xayyaara nam maleeyyii geggeessameef Teeraantu itti gaafatamuu mala jedhani waliin kan walfakkaatu yoo ta’u, garuu qorannaa itti dabalaa barbaada jedhan. Kaabineen Saaudii akka jedhetti haleellaan sambata halkanii sun oomisha boba’aa Riyaad barmeela miliyoona 5.7n kan gad cabse yoo ta’u nageenya addunyaa fi dhiyeessii enerjii addunyaaf balaa dha jedhee jira.


Prezidaantin Afgaanistan Haleellaa Lubbuu Galaafate Jalaa Miliqan

Prezidaantiin Afgaanistan Ashraaf Gaanii haleellaa ennaa duula filannoo Parwaan keessatti geggeessan jalaa kan miliqan yoo ta’u haleellaa sanaan namoonni 24 yoo du’an kanneen 30 ol ta’an madaa’anii jiru. Of wareegaan sun ennaa boombii motor saaykilii irraa keellaa waraanaa bakka namoonni itti wal ga’anitti ennaa ofitti dhoose prezidaantichi haasaa dhageessisuuf qophaa’aa turan. Dubbi himaan ministrii dhimma biyya keessaa Nasraat Rahiimii ergaa twiiterii erganiin akka jedhanitti biilsa sana keessa kan ture eenyu irra iyyuu miidhaan hin geenye, duulli sunis ergasii itti fufeera jedhan. Haleellaa sanaaf itti gaafatama kan fudhate Talibaan uummati bakka wal ga’ii duula filannoo irraa akka fagaatan akeekkachiisee, sochii dhimma filannoon wal qabate irratti haleellaa itti dabalaa kan geggeessu ta’uu dhaadatee jira.


Kanneen Jijjirama Qilleensaa Akka Hin Mudanne Falman Yaalii Balalii London Danquuf Taasisan Hin Milkoofne

Kanneen jijjiirama haala qilleensaa ittisuuf qabsaa’an balalii xayyaara dirree xayyaara London Hetroo danquuf jecha naannoo sanatti xayyaarrota nam-malee balalsiisuuf karoorsan iyyuu dirreen xayyaarichaa har’a banaatti oole. Qabsaa’onni kun dirree xayyaara Hedtroo irraa fageenya km shanii irratti xayyaarota nam-maleeyyii sana balalsiisuuf karoorsanii turean. Akeeki isaanii mootummaan Briteen gaazii kaarbon jedhamu gara samiitti akka hin aarre akka gad xiqqeessu dhiibbaa gochuuf jecha. Haa ta’u malee balaliin xayyaarota nam maleeyyii taaggolee dirreen xayyaarichaa hojii isaa idilee itti fufuu Rooyiters gabaaseera. Gareen qabsaa’ota kanaa akka ibsetti dirreen xayyaaraa sun balalee xayyaara nam maleeyyii danquuf mallattoolee toora balalii ukkaamsuuf tarkaanfii fudhate. Mormii dirree xayyaara sanaan wal qabatee namooni lama har’a kaleessa immoo namoonni shan hidhamaniiru.


Kanneen Prezidaantummaa Ameerikaaf Dorgomuuf Qophiitti Jiran Traampiin Akkaan Qeeqan

Kaadhimamtoonni prezidaantummaa Yunaayitid Isteesiisiif dorgomuuf duula filannoo geggeessaa jiran kudhan kaleessa qabxiilee adda addaa irratti falmii cimaa geggeessanii jiru. Filannoo waggaa dhuftu irratti injifachuunii kan barbaadan ripaablikaanticha prezidaant Doonaald Traampiin illee akkaan qeeqanii jiru. Abbaa alngaa kan turan seneteerri kutaa Kaalifoorniyaa Kamiilaa Hariis Traamp gocha jibbiinsaa fi doorsisaa dalagu jechuun qeeqan. Yeroo prezidaantummaa isaanii waggaa lamaa fi walakkaa keessatti yeroo kuma 12 soba dubbatan ittiin jedhan. Waggoota sadii dura duulli filannoo isaan geggeessan Raashiyaa waliin hariiroo qabaachuu fi dhiisuu isaa adda baasuuf adeemsa qorannaa geggeessu gufachiisuu isaaniif sababaa isaan hin himatamin hafaniif, prezidaantiin aangoo irra jiru hin himatamu kan jedhu imaammati ministeera murtii haqaa waan jiruuf jedhan Hariis. Uummanni Ameerikaa hedduu nuffeera jechuun illee dubbataniiru.


Yunaayitid Isteetis Waraana Yukreeniif Deggersa Maallaqaa Akka Kennitu Beeksiste

Yunaayitid Isteetis White House tursee kan ture doolaara miliyoonaan laka’amu humna waraanaa Yukreeniif bifa gargaarsaan kennuuf sochii gochaa jirti. White House akka ibsetti doolaarri miliyoonni $250 Pentaagoon irraa humna waraana Yukreeniif akka kennamu ministeerri dhimma alaa immoo doolaara miliyoona $14` ka biroo bifa gargaarsaan akka kennamu eeyamee jira. Ministriin haajaa alaa Yunaayitid Isteetisii fi ministeerri ittisaa gargaarsa waraanaa fi nageenyaa Yukreenii fi kennuuf sochii irra jiraachuu isaanii angawaa gameessi bulchiinsichaa ibsaniiru.


Haleellaa Shororkeessotaa Bara 2001 fi Murtii Yunaaytid Isteets

Haleellaan shororkeessotaa Fulbaana 11, bara 2001 Yunaayitid Isteetis keessatti geggeessame irraa ka’uudhaan Yunaayitid Isteetis Daataabeezii yokaan galmee tarree maqaa namoota shororkeessummatti shakkamanii fi shororkeessota beekamoo qopheessuun, akka biyya ishee hin seenne taasistee jirti. Abbaan-murtii Federaalaa Yunaayitid Isteetis immoo, dhiheenya kana “tarkaanfiin kun, kan heeraan deggerame miti” jechuun murtii dabarsan. Gabaasaa guutuu caqasaa. No media source currently available


Yunaayitid Istetis Waggaa 18ffaa Fulbaana 11 Yaadattee Oolte

Lammiiwwan Ameerikaa har’a jechuun Fulbaana 11 haleellaa shorokeessotaa bara 2001 lammiiwwan biyyattii kuma sadii ta’an NY, VA fi Pennsylvaaniyaa keessatti galaafate yaadatanii oolan. Prezidaantiin Yunaayitid Isteetis – Doonaald Traampii fi haati-warraa isaanii, Melaaniyaa Traamp, har’a ganama sa’atii saddeetii fi afurtamii jaha irratti sirna calleensaan yaadannoo Waayit Haawus fuul-duratti geggeessame irratti argamanii jiran. Sa’atiin kun, sa’atiin balalsiistonni xayyaara lamaa, Fulbaana 11, bara 2001, gamoolee Waaltaa Daldala Addunyaa magaalaa Niwu Yoork keessa turan itti haleelan ture. Booda, mooraa waajira ministirii ittisaa Yunaayitd Isteetis – ka Pentaagoonitti, maatiilee namoota 184ii, yeroo xayyaarri ka biraan jara Al-qaa’idaan balalsiisame gamoo Peentaagoon haleeletti dhumanii duratti haasawa dhageessisan – Prezidaant Traamp. Guyyaa waggoota 18 duraa sana ilaalchisuun ennaa dubbatanis, “guyyaa rifaatuu, shororkaa fi gadda hamaadhaan guutame ture” jedhan. Garuu, har’a asitti walga’uun keenya, akka gochaa sana hin irraanfanne, cicha qabnu haaressuufi – jedhan.


Gorasaan Naga Eegumsa Biyyoolessaa Ameerikaa Aangoo Irraa Bu’uun Nu Fayyada Jetti Iraan

Gorsaan naga eegumsa biyyoolessaa John Bolton aangoo gad dhiisuun bulchiins prezidaant Doonaald Traamp Iraan waliin haala tasgabbii qabuun akka mari’atuuf haala mijeessa jechuu dhaan dubbi himaan mootummaa Iraan beeksisaniiru. Ali Rabeeyii akka jedhanitti mallattoo imaammata Ameerikaa cimaa fi Iraaniif hamaa ta’ee ti. Minsitrii dhimma alaa Mohammad Javad Zariif dabalatee angawooni biyyattii irra deddeebi’uu dhaan Bolton muddama Iraanii fi Yunaayitid gidduu jiru mariin akka hin hiikamne mormaaa turan jedhan. Ministriin haajaa alaa Yunaayitid Isteetis Maayik Poompeeyoo kaleessa ibsa kennaniin Traamp Booltoniin aangoo irraa kaasuum imaammata alaa prezidaantichi qaban hin jijjiiru jedhan. Poompeeyoon ministrii maallaqaa Steven Munikiin waliin ta’uu dhaan White Housitti shorokeessummaatti duuluuf uggura jiru cimsuuf kan dandeessisu ajaja qaama ol aanaa irratti mari’atuuf jiru.


Ripaablikaanonni Filannoo Addaa Kan Kutaa Noorz Karolaayinaa Injifatan

Filannoo haddaa paartilee Ameerikaa beekamoon itti dhiyeenyaan hordofamaa tureen ripaablikaantichi Daan Bishoop barcuma mana marii bakka bu’otaaf dorgoman hamma xiqqoof injifatanii jiran. Biishoop kaadhimamaa dimokraaticha Daan Makreedii sgalee dhibba irraa harka 51 fi 49n injjifatan. Filannoo waggaa dhuftu geggeessamuuf mallattoo barbaachisaa ta’uu isaa ibsuuf prezidaant Taraampp fi itti aana prezidaant Maayik Peens jala bultii filannoo sanaa deggersa Biishooppiif kutaa Noorz Kaarolaayinaa keessatti lamaanuu duula geggeessanii jiran. Tramp Ripaablikaanonni filannoo addaa ka biroo Noorz Kaarolaayinaa keessatti injifachuu isaaniitti gammadanii jiran. Paartii Ripaablikaaniif kun galgala guddaa dha, baga gammaddan jedhan. Dimokraatonni filannoo bara 2018 geggeessame injifachuun mana murtii bakka bu’oota uummataa dhuunfatanii jiru.


Angawoonni Yunaayitid Isteetis Duraanii Warreen Gama Dhiyaa Shorokeessota Ilaalchisee Of Dagachuu Hin Qaban Jechuun Akeekkachiisan

Kan Yunaayitid Isteetisii fi michoota ishee shorokeessummaa irratti waraanni akka banamu dirqisiise haleellaa shorokeessotaa kan Fulbaana 11, 2001 jechuun waggaa 18 booda seenaan ofii isaa irra deebi’uu mala jechuu dhaan angawoonn farrra shororkeessummaa kanneen gadamoojja’an akeekkachiisan. Daayriktera waaltaa farra shorokeessummaa Yunaayitid Isteetis duraanii, daayriktera duula farra shororkaa kan Britain fi gamtaa IS irratti qiyyaafate-tti jila Yunaayitid Isteetis dabalatee kaleessa galgala biyyoonni gama dhiyaa, hidhamtoota Siiriyaa fi Iraaq keessa jiran maal na dhibdeen ilaaluu akka dhaaban angawoonni duraanii garee namoota 13 of keessaa qabuu akeekkachiisaniiru. Hookkarri al-Qaidaa, Talibaanii fi ISIS ennaa hammaataa adeemuu isaaf nuti ragaa dha jedhan. Keessumaa mootaa al-Hol kan Siiriyaa Kaaba gama bahsaa kan namoonni kuma 70 qe’ee ofii irraa buqa’an keessa jiraantanitti fuuleffatan angawoonni kun.


Hezbollaan Xayyaara Nam Maleeyyii Israa’el Haleeluu Beeksise

Xayyaara nam maleeeyyii Israa’el Libaanen gama kibbaatti rukutanii kuffisuu loltoonni Hezbollaa beeksisan. Gareen finxaaleyyii kun ibsa baaseen xayyaarittii kuffisuu isaa fi harka isaa kan ture ta’uu beeksisee jira. Waraanni Israa’el akka gabaasetti xayyaarri nam maleeyyii isaa tokko naannoo dhuma wal fakkaatutti kufuu isaa beeksise, garuu sababaa isaa hin ibsine. Israa’el akka jettetti xayyaarattiin xiqqoo dha, odeeffannoo barbaachisaan keessaa fudhatame yaaddoon jedhu hin jiru. Hogganaan Hezbollaa Hassan Nasrallaa baatii darbe yoo xayyaarri nam maleeyyii Isra’el naannoo qilleensa Libaanen seenan kan haleelan ta’uu akeekkachiisanii turan. Haleellaan kun kan dhaga’ame waraanni Hezbollaa fi kan Israael waggoota hedduu keessatti yeroo jalqabaaf ennaa Hezbollaan misaayila farra taankii dhukaasuun humnoonni Israa’el deebii kennanii torban tokko booda. Gareen lamaan bara 2006 baatii tokkoof lola walitti bananii turan.


Prezidaant Traamp Marii Talibaan Waliin Geggeessamuuf Ture Hambisan

Prezidaant Doonaald Traamp marii hoogganoota Talibaan waliin geggeessamuuf ture akka tasaa hambisuun shorokeessummaatti duluuf waraana biyyi isaanii waggoota 18f Afgaanistaan keessatti geggeessite xumuraan ga’uuf waadaa seenaniif shakkii haaraa uumee jira. Traamp marii Talibaanii fi prezidaantii Afgaanistan Ashraaf Gaanii waliin waliin bakka bashannana prezidaantummaa “Camp David” geggeessamuuf ture hambisuun kan dhaga’ame erga Taliban torban darbe Kabul keessatti haleellaa raawwateen loltoota Yunaayitid Isteetis dabalatee namoota 12 galaafatee booda. Kan ofii isaanii waa bakkaan akka ga’an of beeksisan Traamp loltoota Ameerikaa kanneen Afgaanistaan keessa jiran kuma 14 keessaa kuma 5 gamasii baasuuf dhaadatanii jiran. Talibaaniin Camp David-tti afeeruun isaanii Repaablikaanotaa fi Demokraatota biraa qeeqa dhaqqabsiisee jira. Caasaaleen oduu Yunaayitid Isteetis akka gabaasanitti itti aanaa prezidaantiin Maayik Peensii fi gorsaan naga eegumsa biyyoolessaa Traamp John Bolton White House keessatti akka dubbatanitti mariin sun geggeessamuu mormaniiru. Ministriin dhimma alaa Mike Pompeoo immoo dhaabboata oduu Fox jedhuuf akka himanitti Traamp Talibaan waliin kallattiin wal arguu kan fedhan ta’uu isaanii fi bulchiinsi isaaniis Camp Daviditti wal arguun sirrii akka ta’e murteesseera jechuun kaleessa dubbatanii turan.


Pop Fraansis Daawwannaa Mozaambik Dhaamsa Sadi’iin Xumuran

Abuuniin Kaatoolika Roomaa – Pop Fraansis, daawwannaa guyyoota sadi’iif Moozaambik-tti geggeessan, dhaamsa sadi’iitti fuuleffatanii xumuranii jiran. Uuummatni guutmmaa argii Afrikaa irraa deemee, kuma dhibba shanitti tilmaamamu, kaleessa Isteediyeemii magaalaa Mapuutoo jiru keessatti ennaa walga’etti – kaleessa, abdii, nagaa fi araaratti fuuleffachuudhaan, haasawa dhageessisanii, daawwannaa isaanii eebbaan xumuran – Pop Fraansis. Uuummatni guutmmaa argii Afrikaa irraa deemee, kuma dhibba shanitti tilmaamamu, kaleessa Isteediyeemii magaalaa Mapuutoo jiru keessatti ennaa walga’etti – kaleessa, abdii, nagaa fi araaratti fuuleffachuudhaan, haasawa dhageessisanii, daawwannaa isaanii eebbaan xumuran – Pop Fraansis. Dhimma wal-mormii amantii fi siyaasaatiin wal-danqaa fi rakkoo hedduu keessa jirtu – Moozaambik keessatti, daawwannaan guyyaa sadii, Pop Fraansisiif yeroo gabaa ture. Daawwannaa isaanii itti aanuuf gara – Maadaagaaskaaritti dabran – Abuunichi Kaatoolika Roomaa.


Hooggantuun Hoong Koong Chaayinaa Waliin Mariin Akka Geggeessamu Gaafatan

Hooggantuun Hong Koong Keerii Laam mootummaan isaanii seera yakkamtoota biyya ishee yakka ilaalchaaf gara Chaayinaatti erguu jedhu hambisuuf sochii godhu Chaayinaan ni hubatti, ni kabajji, ni deggertis jedhan. Laam tuuta oduuf ibsa kennaniin qiyyaafati barbaachisaan yeroo ammaa hiriira mormii hookkaraan guutame dhaabsisuu fi nageenya Hoong Koong bakkatti deebisuu dha jedhan.Kanneen mormii kana irratti hirmaatan hookkarri ka’e magaalattii fi jireenya guyyoo lammiiwwanii ni hubatu jedheen abdadha jedhan. Hiriirtonni mormii jalqaba baatii Waxabajjii keessa daandiitti kan ba’an seerri sun akka hafu gaafachuuf ture.


Obboleessi Muummicha Minsteeraa Briteen Aangoo Gad Dhiisan

Muummichi ministeeraa Briteen Booriis Joonseen obboleessi isaanii taayitaa ministeerummaa fi paarlaamaa gad dhiisuun isaanii rifaatuu ka biroo itti ta’ee jira.Jo Jonsen ergaa twiiterii erganiin taayitaa isaanii kan gad dhiisan ennaa ta’u walitti bu’iinsi maatii fi siyaasi wal faana hin deemu jedhan. Torbanneen dhiyoo jedhan jedhan Jo-n maatii ofiif amanamuu fi dantaan biyyoolessaa muddama furmaata hin qabaanne jedhan. yeroo itti namoonni ka boriin iddoo koo taayitaa miseensummaa mana maree bakka bu’an amma jedhan.Jo Joonsen battala paarlaamaa dhiisanii ba’u ykn deebisanii filatamuu akka hin feene waanti beekame hin jiru. Taayitaa gad dhiisuun isaanii erga muummichi ministeeraa obboleessi isaanii seera tumtotoa 21 kanneen tarsiimoo isaanii biyyattii gamtaa Awrooppaa keessaa Onkoloolessa 31 baasuuf dhiyeessan morman paartii keessaa ari’anii booda.Yaalii isaan biyya isaanii gamtaa Awrooppaa keessaa baasuuf godhan jalaa kufuun guyyoota lama keessatti kun yeroo sadaffaa ta’uu isaa ti.


Karaan Muummeen Ministera Biritish, Boris Johnson biyya isaa Waldaa Awurooppaa Keessa Baasuuf Dhawate Hin Taaneef Irratti Didan

Bulchootii Biriitish hin taaneef malee eegii biyya isaanii tana Waldaa Awurooppaa keessaa baasuuf itti gamaniiya miila dhaabatan. Tereshaa Meey,muummeen minstera isaaniilleen tahuu dinnaan hujii irraa buute. Boris Johnson,muummeen ministera Biritishilleen biyya isaa Waldaa Awurooppaa miseensa 28 qabu keessaa baasuuf kakatee ka’e taatullee hin taaneef. Mootummaan kun ammallee fala haaraa dhahachuuf doolara biliyoona 2 fi miliyoona 400 baase. Birith qaraayyuu biyya isii waldaa Awurooppaa keessaa bafachuuf dooalra biliyoona 10 baafte. Muummeen minsitera kun silaa Onkololessa 31tti Biritsh waldaa Awurooppaa keessaa hin baafne irratti didan. Akka Jonson jedhetti falamaan Biritish Waldaa Awurooppaa keessaa bahuu dhoortu jireenna biyya isaaniituu dhidhiam buufti.


Prezidaant Traamp Chaayinaa Akeekkachiisan

Chaayinaan walii galtee daldalaa haaraa tolfachuu irraa duubatti harkifatte jechuun prezidaantiin Amerikaa Donaald Traamp akeekkachisanii jiru. Kunis filannoo prezidaantummaa bara 2020 akka Traamp injifataniif abdii kenne jedhamee jira. Traamp gama Taariifa dabaluun Chaayinaa waliin dorgommii keessa kan jiran yoo ta’u Amerikaan Chaayinaa waliin marii gaggeessitu gaarii ta’u dubbatan. Mariin marsaa itti aanu gara dhuma baatii kanaatti Waashington keessatti gaggeeffamuuf kan walii galamee ta’uus guyyaan bellamaa qabame hin jiru. Chaayinaan mootummaa haaraa argamu waliin dubbatanii akka dur baran sana Amerikaa saamuu kan fedhan ta’u nana beeka jedhan Traamp.


Iraan Amerikaa waliin Walgahuu Didde

Prezidaantiin Iraan Hassan Rouhani biyyi isaanii Amerikaa waliin marii gam lameenii gidduu kan hin gaggeesine ta’u beeksiisan. Paarlaamaa isaanii duratti kan dubbatan Rohaaniin akka jedhanti mariin kan gaggeeffamuu danda’uu yoo Amerikaan uggura Iraan irra keesse mara yoo kafte jedhan. Kana malees mariin gaggeeffamu biyyoota bara 2015 keessa walii galtee Nukleeraa yeroo tolfame mallatteessan martii argamuu qaba jedhan Rohaaniin. Prezidaantiin Amerikaa walii galtee sana keessaa kan ba’an bara dabree yoo ta’u qabxilee walii galtee sana keessa jiran eeha qeeqanii booda. Biyyonni walii galtee kana mallatteessan Briteen Chaayinaa Faransaayii Raashiyaa Jarmanii fi Gamtaa Awuroopaa turan. Traamp torban dabree gita isaanii kan Iraan waliin wal arguuf balballi banaa ta’u fi marii gaggeessuuf carraa gaariin jira jedhanii turan.


Chaayinaa Keessatti Brattoota Ajjesuun Dabalaa Dhufee Jira

Chaayinaa Waaltaa keessa kan jiru mana barumsaa sadarkaa tokkoffaa irratti haleellaa gaggeeffameen barattonni ijoollee ta’an 8 ajjefamaniiru.Brattonni ka biroon lama haleellaa kanaan madaa’uu ibsii polisii hubachisee jira.Namnii umriin 40 kan hidhame yoo ta’u haleellaa kanaaf shakkamaa ijoo ta’e jira. Haleellaan kun attamitti akka gaggeeffame polisiin kan hin ibsinee yoo ta’u garu ijooleen Chaayinaa erga waggoota dhiyeenya kanaa as hidhattoota aaduu ykn albee tumaniin mana barnootaatti ajjeefamaa fi madaa’aa jiru. Bara 2018 baatii Eebla keessa barattonni 9 kutaa Kaaba dhiyaa keessa kan jiru mana barumsaa sadarkaa giddu galeessaatti ajjefaman.Barattonni 14 olmaa daa’immanii keessatti albee ykn aalbeen kan mad’an .


Obomboleetti Hamtuun Gara Floridaatti Qajeelaa Jirti

Uummanni Bahaamas keessaa halkan hamaa kan dabarsan yoo ta’u kunis obomboleettiin Doriyaan handaara odoola Grand Bahama irra bufatee qilleensa hamaa, rooba jandoo fi lolaa bishaaniin dhahaa waan jiruuf ta’uun beekamee jira. Obomboleettiin Doriyaan iddo jedhame kana bufachuun Dilbata darbee galgala yoo ta’u Wiixata kaleessaa gara guyyaa Xiqqoo sosso’uu jalqabe.Raagdoonni qilleensaa akka jedhanti obomboleettiin kun Kibxata har’a guyyaa sosso’uun kutaa Yunaaytid Isteees kan taate Floridaa sodaachisaa jira. Bhaamaas gama kaabaa keessatti haala gaddisiisaa keessa jirra kan jedhan mummichi ministeera biyyatti Hubert Minnis kaayyon keenya amma namoota barbaaduu, baraarsuu fi bayyaanachisuu dha. Naannoo balaa kanaan dhahamaniif akkasumas namoota hojii baraarsaaf jalqaba ba’aniif waaqayyoon nu kadhadhaa jedhan. Wiixata kaleessaa tuuta oduuf akka ibsanti odoola Abakoo keessatti namoonni 5 du’u mirkaneessanii turan.Balaan dhaqqabees hamaa ta’u ibsan.


Prezidaant Traamp Gumii G7 Irratti Tuuta Oduuf Ibsa Kennan

Prezidaantiin Yunaayitid Isteetis, Doonaald Traamp, gita isaanii, hoogganaan Iraan – Hasan Rohaanii wajjiin gara fuul-duraatti walga’uuf carraan gaariin ni jira, jedhanii jiran. Biyya Faransaay, magaalaa Biyaariiz, bakka korri waggaa biyyoota duureyyii G-7 jedhamanii itti geggeessamaa jirutti, Wixata ganama, Prezidaantii Faransaay, Emaanu’eel Maakiroon waliin ibsa gaazzexeessotaaf kennan irratti kana dubbatan. “Yunaayitid Isteetis, akka lammiwwan Iraan uggura dinagdee jalatti gidirfaman hin feetu. Garuu immoo, akka biyyattiin meeshaa Niyuukilaraa qabaattu hin barbaaddu,” jedhan, Traamp. G No media source currently available


Prezidaant Traamp Marii Yoo Barbaadan Uggura Nu Irraa Kaasuu Qabu: Prezidaantii Iraan

Prezidaantiin Iraan Hassan Raawhaanii Prezidaant Traamp yoo marii nu waliin jalqabuu barbaadan uggura Iraan irra kaa’an mara kaasuuf tarkaanfii jalqabaa fudhachuu qabu jedhan. Raawhaaniin akka jedhanitti Iraan meeshaa niwkleraa oomishuuf fedhii hin qabdu, kanaaf uggurri kaa’ame seeraan ala fi kan haqaa miti jedhan. Tramp Wiixata ibsa kennaniin torbanneen dhufan keessa Raawhaanii waliin wal arganii sagantaa nukleaa Iraan ka murta’e gochuuf walii galtee haaraa irratti mari’achuuf carraa gaariitu jira jedhan. Tramp gumii gurmuu biyyoota dinagdeen durooman kan G-7 Ferensaay keessatti geggeessame irratti irratti iba kennaniin Itaan marii jalqabuu barbaaddi jedhan. Hoogganaan Yunaayitid Isteetis kun akka jedhanitti uggurri isaan irra deebi’uun waggaa darbe Iraan irra kaa’an dhugumatti isaan miidhee jira jedhan.


Hoogganoonni Biyyootii G7 Dhimma Hong Koong Keessa Seenuu Hin Danda'an: Chaina

Ibsi hoogganoota Gurmuu G7 ofiin of bulchuun Hong Kong akka mirkanaa’u gaafachuun Chaayinaa biraa mormii cimaa dhaqqabsiise. Hoogganoonni biyyoota industriin duroomanii xumura gumii isaanii irratti mormii kanneen domokdraasii leellisanii Hong Kong keessa muddamni torbanneen 12f dhaqqabsiise akka tasgabbaa’u gaafatn. Dubbi himaan mnistriin haajaa alaa Chaayinaa Geng Shuang garuu yaalii hamminaa kan jidduu seeninsaa ti jedhan. Geng tuuta oduuf ibsa kennaniin akka jedhanitti ibsa gumii hoogganoonni G7 dhimma Hong Hong keessa seenuu mormii cimaa dhaan akka itti hin gammanne beeksisna jedhan. Itti dabaluu dhaanis dhimmi Hong Kong dhimma keessoo kan Chaayinaa akka ta’e dubbannee jirra. Kanaaf mootummaan alaa, dhaabi ykn namni dhuunfaa jidduu seenuuf midrga hin qabu jedhan.


Bulchiisi Traamp Gargaarsi Biyyootii Alaaf Akka Kennamu Walii Gale

White House gargaarsa alaa doolaara biliyoona 4 ilaalchisee falmii mana maree bakka bu’oota uummataa waliin jiru dhiisuu dhaan maallaqi sun akka ba’u kan eeyamu ta’uu beeksise. Prezidaant Doonaald Traamp maallaqi deggersaaf ba’u kun barbaachisaa miti jechuun kutuuf yaalanii turan garuu ennaa seea tumtoonni ijoo ta’an hanga tokko mormii dhageessisan itti dhiisan. Deggersi kun akka hin kenname dhorkuun amantii bajata yeroo dheeaaf jiru ilaalchisee walii galtee irra ga’ame cabsuu dha jedhan.


Ameerikaan Marii Nukleraa Akka Jalqabdu Eeguun Obsa Koo Fixaa Jira jetti Kooriyaa Kaabaa

Kooriyaan kaabaa har’a ibsa kenniten Yunaayitid Isteetis waliin marii itti fufuu ykn itti dhiisuuf qophee dha jechuun akeekkachiisuu dhaan Washington haala itti marii dhimma nukleraa lafa irra akka harkifatu gochaa jiru jijjiiruuf yeroo ga’aa qaba jechuun itti dabaluun akeekkachiiste. Ergaa dhaabbata oduu waaltaa Keenyiyaa irratti darbeen ministeerri haajaa alaa Kooriyaa Kaabaa Ri Yong Ho gama isaaniinyoo Washington Pyongyaang irra uggura itti dabalaa kaa’e dogoggora ta’a jedhan. Yunaayitid Isteetis akka hubattuuf ibsa ga’aa kennine jirra obsa gudaa dhaanis yeroo ga’aa kenninee jirra kan jedhan Ri-n falmii cimsaa fi dura dhaabbannaaf qophee dha jedhan. Ibsi sun Kooriyaan Kaabaa Ameerikaa dhaaf soda guddaa taatee yeroo dheeraaf turti jechuun akeekkachiise.


Chaayinaan Meeshaa Ameerikaa Irratti Dilaala Dabalte

Chaayinaan kan prezidaant Doonaald Traamp baatii Fulbaanaa qabee dilaala meeshaalee gamasii galu irra taarifa kaa’uuf karoorsan ijaa ba’uuf jecha meeshaa Yunaayitid Isteetis kan biliyoona 75 ta’u irra dilaala kan keessuu fi konkolaataa Ameerikaa irrattis taarikfa doolaara dhibba irraa harka 25 kan dabaltu ta’uu beeksisetee jirti. Prezidaant Traamp tarkaanfii Chaayinaan fudhatteef hara’a gar boodaa deebii kan kennan ta’uu beeksisan. Traamp akka jedhanitti biyyi keenya waggoota hedduu daldala Chaayinaa waliin jiruun akka malee doolaara Triliyoonaan laka’amu dhabde. Waggatti qabeenyaa keenya beekumsaa biliyoonaan laka’amu hatan, kanas itti fufuu barbaadhu jedhan Traamp. Kun akka ta’u hin eeyamu, Chaayinaa hin barbaannu, dhugumatti Chayinaa male jiraachuu nuu wayya jedhan.


Dimokraatota Filachuun Dadhabina Jedhan Prezidaant Traamp

Prezidaant Doonaald Traamp haasaa dhageesisaniin warren Juushii Ripaablikaanota filachuu qabu, sababiin isaas dimokraatota filachuun wal’aalummaa ykn immoo amanamummaa dhabuu dha jedhan. Yaadi Traamp dhiyeessan deebii wal makaa ta’e dhaqqabsiise. No media source currently available Yaadi isaan jalqaba torban kanaa kennan qaama miseensoonni mana maree afur keessaa lama Israa’eliin akka hin daawwanne dhorkamanii ti. Lammiiwwan Ameerikaa hidda dhalata Juushii hedduun akka jedhanitti Traamp waa’ee amanamummaa isaanii gaaffii keessa galchuun seenaa irra irra deddeebi’uun himamu kan Juushoti addunyaa keessaa jibbiinsi akka irratti oofamu godhu waliin wal fakkaata.


Xayyaarri Nam-maleeyyiin Kan Amerikaa Yaman Keessatti Rukutamtee Kufte

MQ-9 kan jedhamtu Xayyaarri nam-maleeyyiin Amerikaa kun yaman irra balali’aa ituu jirtuu riphxee looltoota Huttiin haleelamtee kufuu angawaan yunaaytid Isteetes VOAf ibsanii jiru. Jarreen Huttiin kan rukutamtee ta’uus Iraantu gargaare kan jedhan aangawaan kun eenyummaan isaanii akka iccitiin qabamu gaafatan. Misaa’eela lafa irraa samiitti furguggufameen yaman kibba bahaa keessatti rukutame jedhan. Xayyaarri nam-maleeyyiin kun rukutamtee kufuun yeroo Amerikaa fi Iraan giddutti muddamsii hamaataa jirutti ta’uun ibsamee jira.


Prezidaant Traamp Dawwannaa Saganteeffame Haqan : Mummitti Ministeera Denmaark

Prezidaantiin yunaaytid Isteetes Donald Traamp daw’annaa Denmaarkti gaggeessuuf turan haquu isaaniin kan gaddanii fi ajaa’ibsiifatan ta’u mummittiin ministeera Denmaark ibsanii jiru. Daw’annaa gaggeeffamuuf tureef qophiin gonuu itti fuufnee yeroo jirrutti kun dhaga’ame jechuun oduu gabaastotaaf kopen Hegan keessatti dubbatan. Silaa kun michooma Amerikaa fi Denmaark gidduu jiru kan itti ayaaneeffannu ture jedhanii dhimma walii keenya ta’an hedduu irratti mari’achuuf eegaan ture jedhu. Prezidaant Traamp garu Fulbaana 2 hanga 3tti daw’annaa karoorfamee ture Kibxata kaleessaa galgala yeroo haqanti Denmaark biyya baayyee adda taatee fi uummata gaarii qabdu jedhan jedhu. Traamp garu mummittiin ministeera Denmark gurgurtaa lafa qabeenya Denmaark taate Green Land kan ilaaleen dubbachuu hin fedhu jechuun hoggantuun Denmaark dawwannaa kana haqan jedhanii turan. Traamp Twitarii irratti akka barreessanti torban lama keessatti wal arguuf sagantaa qabnu yeroo biraattiin dabarsa jedhan.


Dhimmi Koolu Galtoota Galaana Irratti Danqamanii Faayidaa Siyaasaaf Ooluu Hin Qabu: UNHCR

Dhaabii baqattootaa kan Tokkummaa mootummotaa UNHCR biyyoota gamtaa Awuroopaatti irra deebi’uun iyyataa jira. Kunis godaantoota doonii baraarsaa “OPEN ARMS” irratti fe’amanii jiran kanneen haala gad adeemaa jiru keessa jiran akka simataniif ta’uu ibsamee jira. No media source currently available Haala kana dura hin barataminiin kan safutti cichan ministeerri haajaa biyya keessaa Xaaliyaanii Matteeyoo Salviinii, sambata darbe doonii buufata Lampeduusaa jirtu irra kan turan ijoolleen maatii male qofaa deeman doonittii irraa akka bu’an eeyamaniiru. Wiixata dheengaddaa immoo namoonni sagal kanneen wal’aansi fayyaa yeroo hatattamaa isaan barbaachisu irraa bu’aniiru. Haa ta’u malee koolu galtoonni bakka dhaqan dhabuu dhaan doonii tola ooltummaa Speen kan “Open Arms” jedhu irratti hafan 98. Dubbi himaan dhaaba baqattoota tokkummaa mootummootaa Andiree Maahiichii doonii guyyoota 18 dura imala jalqabde irra haalli jiru kan dhalli namaa dandammatuu danda’u miti jedhan.


Lammiin Israa’el Tokko Naannoo Affaar Keessatti Duute

Kan umuriin waggaa 22 lammiin Israa’el Aayaa Naamiih sambata darbe naannoo qilleensi isaa ho’u Affaar Daloliin utuu daawwataa jirtuu garee waliin ture irraa adda baatee dhabamuun ishee erga beekamee guyyaa tokko booda duutee argamte. Ayaan barattoota injineriingiif kan qoophaa’e leenjii baatii tokkoo irratti hirmaachuuf jecha gara Meqeleetti imalte. Leenjiin sun erga xumudramee booda lammiiwwan Isra’el ja’aa fi kan Itiyoophiyaa lama waliin Affaartti kan argamu hara volkaanoo Ert’alee fi naannoo daloliin daawachuuf gamasitti imalan. Itti aanaa itti gaafatamaan waajjira aadaa fi tuurizimii naannoo Affaar obbo Ahmed Abdulqadir du’uu isheef sasbabaan ho’a hamaa naannoo sanaaf dheebuu ta’uu mala jechuu dhaan qorannaan Dr. erga xumramee booda ifa ta’a jedhan. Raayyaa ittisa biyyaa dabalatee angawoonni naga eegumsaa barbaacha ishee irratti erga hirmaatanii booda reeffi ishee dilbata darbe argamuu obbo Ahimed ibsaniiru.


Miseensi Mana Maree Ameerikaa Rashiidaa Taliib Eeyama Daawwannaa Israael Kennite Hin Simanne

Bakka buutuun mana maree Yunaayitid Isteetis Rashiidaa Taliib ministriin dhimma biyya keessaa Israa’el akka isaan akkawoo isaanii lammii Faalisxiin kan West Bank keessa jiraatabn daawwatan eeyameefii sa’aatilee hanga tokko booda murtii isaanii garagalchanii jidhan. Ergaa Tweeterii har’a ganama maxxansaniin Taliib akka jedhanitti haala wan ani itti amanu kan loogii sanyiitti duuluu, hacuuccaa fi haqi jala’achuu fallaa dhaabatu kana keessatti akkawoo koo daawwachuuf gamas dhaquun hedduu na miidha jedhan. Taliib ministeera dhimma biyya keessaa Israa’ii Aryeh Deriif xalayaa kaleessa barreessaniin akkawoo koo arguuf gaafachuun koo carraa isa dhumaa ta’uu mala uggura kaa’ame kan kabajaniif mormii faallaa Israa’el kan hin dhageessisne ta’uu ibsanii turan. Kana irratti oduu dhaa booda gabaasa qabna. Israa’eel duraan dubartoota miseensoonni Kongreesaa ta’aan lama Rashidaa Tilaaib fi Ilaam Omaar biyya ishee akka hin seenne dhorkitee turte.Booda garu Rashidaa Tilaaib akkoo ishee umriin sagaltamaa Weest Baak seenuun akka argitu ehamameef. Miseensoonni kongreesaa lameen paartii Demokraatootaa irraa yoo ta’an akkaataa Israa’eel dhimmi Faliisxnootaa itti ilaalaa jirtu qeequun beekamu. No media source currently available


Kooriyaan Kaabaa Ammas Yaalii Meeshaa Waraanaa Geggeessite

Kooriyaan kaabaa meeshaa waraanaa lafa gababaa gara andaara galaana ishee gama bahaatti ammas dhukaasuu ishee waraanni Koriyaa Kibbaa beeksisee jira. Yaaliin Pyoongyang inni boodanaa aarii shaakala waraanaa Yunaayitid Isteeis fi Kooriyaa Kibbaa irraan kan ka’e. Kooriyaan kaabaa har’a meeshaa waraanaa adda hin baafamin konyaa Gangwon kan biyyattii aaba gama bahaa irraa dhukaafamuu isaa ibsi waajjira hooggana waraanaa See’ool irraa ba’e beeksiseera. Meeshaan waraanaa kun fageenya km 230 deemuu kan danda’u yoo ta’u asii ol km 30 ol fagaatee dhukaa’uu akka danda’u ibsa sana irraa hubatameera. Kooriyaan Kaabaa baatilee sadan darban yeroo ja’a yaalii dhukaasaa geggeessite. Gumiin naga eegumsa biyyoolessaa Kooriyaa Kibbaa har’a wal ga’ii hatattamaa ega geggeesseen booda, Kooriyaan Kaabaa yaalii dhukaasaa raawwattu akka dhaabdu ta’uu baannaan garuu gochi akkasii muddamsuun waraanaa akka hammaatu godha jechuun akeekkachiise.


Walitti Bu'iinsa Hindii Waliin Gaggaaffame Irratti Loltoonni Ishii Sadii Ajjeefamuu Paakistaan Beeksifte

Looltonni ishee sadii har’a walitti bu’iinsa Hindii waliin naannoo daangaa Kaashmiritti gaggeeffameen ajjeefamuu Paakistaan beeksiiftee jirti. Dhimma Kutaa Himaaliyaa ilaalchisee biyyonni lameen giddutti muddamsii dabalaa jira. Hariiroon Hindii fi Paakistaan Gidduu Laaffataa Jira Dubbi himaan waraana tarkaanfii haaloo ba’insaa fudhatameen jetti Paakistaan looltonni Hindii shan ajjeefamanii jiran.Angawaan waraana Hindii garu looltonni koo hin ajjeefamne garu kan Paakistaan sadii ajjeefamuu mirkaneessan. Mummichi Ministeera Paakistaan Hindii Akeekkachiisan Waan biyyonni lameen jedhan kana maddeeen walabaan mirkaneesuun hin danda’amne.


Chaaynaan Hiriirtoota Hong Kong Akki Itti Keessumeesituu Hariiroo Daldalaa Amerikaa Waliin Qabduuf Ni Ilaalama : Prezidaant Traamp

Humnootiin nageenyaa kan Chaayinaa naannoo daangaa Hong Kong waliin qaban irratti shaakala ennaa gaggeessan mul’atanii jiran. Kunis jedhan prezidaant Traamp walii galteen daldalaa Chaayinaa waliin qabnu dhimma jarreen Demokraasiif hiriiran kan Hong Kong itti keessumeessan waliin ilaalamuu waan qabuuf turuu qaba jedhan. Kana malees Chaayinaa fi kanneen mormii dhageesisaa jiran gidduutti waliigalteen akka argamuuf maaguddummaan gidduu seenuun danda’aa yaada jedhu dhiyeessan Traamp. Traamp Robii kaleessaa galgala Twitarii irratti akka barreessanti walii galtee daldalaa Amerikaa fi Chaayinaa giddu waraana ka’e xumursisuu kan ilaaleen bulchiinsii Amerikaan olaantummaa argatee jira jechuun of-jeejan. Kaampaanileen kuma hedduun chaayinaa Chaayinaa keessaa ba’aa akka jiran kan ibsan Traamp Chaayinaan walii galtee irra ga’u qabdi jedhu. Maraafuu mee dhimmi Hong Kong seeraan haa xumuran jedhan.


Dhaabni Baqattotaa Birmannaaf Iyyataa Jira

Godaantoota galaana Medtreeniyaan keessatti danqamanii jiran baraarsuuf yeroon darbaa jira jechuun dhaabni baqattootaa kan tokkummaa mootummotaa ykn UNHCR akeekkachisee jira. Galaanni kun yeroo obomboleettii fi qilleensii akka dumeessaatti itti marsee jiru kanatti dooniwwan baraasaa akka galaana hin seenne dhorkamai jedhan. No media source currently available


Humnootiin Nagaa Eegisisan Poolisiin Humnaan Gargaaramuun Seeraan Ala Jedhee Jira

Komishinarii mirga dhala namaa sadarkaa olaanaa kan Tokkummaa Mootummotaa Misheel Bachelet poliisiin Hong KONG tarkaanfii tooftaa dhorkamaa kan hiriirtoota mootummaa morman irratti gargaarame qoratamuu qaba jedhan jedha gabaasi Lisaa shelaayin Jenevaa irraa ergite. Tokkummaa mootummootaatti itti gaafatamtuun dhimma mirga namaa Misheel Bachelet kan hammaataa adeeme hookkara Hong Kong keessaa fi to’annaa ala ta’aa jiru ilaalchisuun yaaddoo qabaachuu dubbatan. Mormitoonni komee qaban karaa nagaa malee hookkara kaasuu ykn qabeenyaa mancaasuun ta’uu akka hin qabaanne waamicha dabarsaniiru. Haa ta’u malee Bachelet angawoonni Hong Kong tooftaa hiika hin qabaanne kan namoonni mirga walabummaan yaada isaanii ibsachuuf wal ga’uu, kan lubbuu namaa galaafachuu malu irraa akka of qusatanis gaafataniiru. Dubbi himaan Bachelet Rupert Cliville akka jedhanitti komiishinerri ol aanaan kan mirga namaa mala humnootiin naga eegumsaa gargaaraman kan balaa dhaqqabsiisuu fi dhorkaa ta’e hedduu yaaddessaa dha jedhan. No media source currently available


Mummichi Ministeera Paakistaan Hindii Akeekkachiisan

Hindiin dhiyeenya kana falmisiisaa kan ta’e murtii Jammu fi Kashmir irratti kennite nagaa kutaa Sanaa balaaf kan saaxilee dha jechuun mummichi ministeera Paakistaan Imran Khan har’a akeekkachisanii jiru. Khan ibsa kana kan baasan ayaaneeffannaa guyyaa bilisummaa biyya isaanii irratti yoo ta’u Hindiin mirga ofiin of bulchuu kutaa Himaaliyaaf kennamee ture eega kaaftee torban tokko booda. Mootummaan Hindii waraana dabalataa kuma kurna hedduu kan qubsiisee yoo ta’u namoonni Kaashmiir hokkara yoo babal’iisan qabaneessuuf jecha eeguumsa jabaa jala galchee jira. Uggurri ka’ame kun iddowwan kutaa Sanaa tokko tokko keessatti laaffataa akka jiru ibsamee jira. Guyyaan bilisummaa carraa gammachuu guddaa ta’e ituu jiruu iyyata obboleeyyan keenya kan Kaashmirii kanneen Jammu fi Kashmir keessatti cunqursaa Hindii jala jiraniin gaddinee jirra jechuun dhaadatan Khan.


Abbaan murtii Hong Kong Keessatti Ajaja Kennee Jira

Dirree xayyaaraa Hong Kong kan akka malee imaltoonni itti heddumaatan guyyaa lama booda hanga tokko hojii jalqabee jira.mormiitonni hojii eega dhaabsisanii polisii waliin walitti bu’anii guyyaa lama abbaan murtii ajaja kennuu isaa aangawoonni dirree xayyaaraa beeksisanii jiru. Ajajii kennamees hiriira iddowwan muraasatti gaggeeffaman akka daangeeffaman ajaja. Kana malees balalii biyya alaa irraa gara Chaayinaatti godhamu akkasumas keessaa gara biyya alaatti gaggeeffamu danquu isaa ibsa. Dirreen xayyaaraa mooraa mufannaan guutamee fi imaltoonni yoom balalii argatanii akka ba’an ykn nyaataa fi siree akka hin arganneef danqe. Robii har’a garu balaliin xayyaaraa gara Hong Kong tti seenuus ta’e ba’u harka caalaan itti fufee jira./Xiqqoon garu balalii isaanii kan haqan ta’u marsariitiin dirree xayyaaraa ni agarsiisa.


Kanneen Deggersa Mootummaa Fudhachuu Itti Fufan Eeyama Jireenyaa Hin Argatan: Bulchiisa Traamp

Imaamati bulchiinsa Traamp harawaan koolu galtoonni duruu Yunaayitid Isteetis keessa jiran yoo tajaajila mootummaa irraa kennamu kan akka insuraansii wal’aansa fayyaa, gargaarsa nyaataa fi mana jireenyaa argatan ta’e eeyama jireenyaa ykn lammummaa Ameerikaa akka hin arganne uggura. Kanneen mirga koolu galtootaaf falman ajaja kana mormuu dhaan kun haqaan ala koolu galtoota hiyyeeyyii irratti fuuleffate jedhan jedha gabaasi Patsy Wida-kus-wara. No media source currently available


Ameerikaan Taarifa Haaraa Chaayinaa Irra Keesse Hanga Tokko Yeroo Biraatti Dabarsite

Yunaayitid Isteetis meeshaalee Chaayinaa irraa galan hanga tokko irra kaa’amee kan ture dilaala dhibba irraa harka kudhanii kan Prezidaant Doonaald Traamp Fulbaana tokko akka jalqabamu ajajan yeroo isaa dheeressuu beeksiste. Waajjirri bakka bu’aa daldalaa Yunaayitid Isteetis akka jedhetti hanga Muddee 15tti dilaalli komputera laap taappii, mobaayila harkaa, fi viidiyoo gaamee, kophee fi hucuu irra dilaalli akka hin kaa’amne ta’ee jira. Haa ta’u malee taarifi haaraan kun amma iyyuu meeshaalee Chaayinaa dhaa galan hedduu irra kan ka’aman ta’uu waajjirri daldalaa Yunaayitid Isteetis beeksisee jira. Meeshaaleen dilaalli irra kaa’amu illee dhiyootti labsdamuuf jira. Gabaa guddichi Yunaayitid Isteetis kan keessaa guyyoota hedduuf erga kasaaree booda gabaan NY keessaa dhibba irraa harka 1.6n dabalee jira.


Mormiin Hong Koong Itti Fufe

Hong Koong keessatti kanneen dimokraasii leellisan dirree xayyaaraa sadarkaa addunyaatti guyyoota lamaaf hiriira waan itti fufaniif abbaan taayitaa balalii xayyaaraa Hong Kong balaliwwan gamasii ba’u dhaabee jira. Murtin sun kan dhaga’ame erga abbaan taayitaa sun imaltoota imala irraa erga dhorkee fi hiriirtonnis imaltoonni keellaa dirree xayyaaraa sana akka hin seenne ugguranii booda. Angawoonnis uummati gara dirree xayyaaraa sana akka hin seenne akeekkachiisanii jiran. Dirreen xayyaaraa sun erga xayyaaronni dhibbaan laka’aman sababaa mormitoonni keellaa sana keessa taa’uun mormii dhageessisniif dhaabatee deebisee banamee guyyaa tokko booda ammas rakkoon isa mudatee jira.


Haajii Barana 2019f Musliima Miliyoona Lamaatti Gaara Arafaatitti Walti Dhufe

Gaarii Arafaati gaara Musliimaaf 'gaara araaraa'.Nabii Mohaammad bara 1,400 dura gaara kana koree tokkummaa fi walqixummaa Musliimaa barsiise. Baranallee bokkaan guddaan mandiisuu,karfaffuu fi bubbee qabu roobulleef jedhee hin dhamnee nama miliyoona lamaatti gaara Arafaati kore. Akka Sheikh Mohammed bin-Hassan al-Sheikh masjida Numeira gaara Arafaai irra jiru keessaa ummataa haajii dhufeen jedhetti jrieenna keessaa wannii guddoon araara. “Waaqii warra namaa nahee naha,warra namaa araaramee araarama.Namuu abbaa fi ilmii dhiiraasaa fi niitiin maatiin walii araaramuu male.” Akka Mohammed Salah Bintan, ministerii warra haajii dhaqeef itti gaafatamaa tahee jedhetti mootummaan Sawudii barana lafa haajii itti dhaqan akka dansaa midhaassee jaare. Musliimii barana haajii dhaqee guyyaa dheengaddaa gaara Arafaatiin bahee galgala ammoo qooqayee Muzdalifa bulee horii qalatee Haajii fixate. Gaarii Arafaati gama Bahaatiin Makkaa irraa km 20 fagaataa km 70 dheerata. Akka amantii Musliimaatti gaarii Arafaatai “Gaara Araaraati.” Barana nama miliyoona lamaatti gaara Sawudii Arebiyaa kana koree waaqa ufii yaammate.Achiin dubatti yoo Ed gahan horii qalatan.


Amerikaa Keessaa Kanneen Ehama Malee Hojiitti Bobba'an Qabamanii Jiru

Torban darbe warshaa nyaataa Misiisiipii keessaa lammiwwan biyya alaa kanneen Amerikaa keessatti ituu hin galmaa’iin hojjatan dhibba hedduu qabuun sirrii dha jechuun angawaan nageenya biyya kan Amerikaa falmanii jiru. Garu jedhan yeroon itti qabaman kun namtichii hidhatee El Paso Teksaas keessatti namoota Ispaanishii 22 ajjeesuu waliin hidhata hin qabu jedhan. Kevin Mc Aleenan Televiziyoona NBCf akka ibsanti duula kanaan kanneen hidhaman 680 kaampaanii shan keessaa qabaman.Kanneen keessaa 200 galmee yakkaa waan qabaniif jecha gara biyya ofiitti ergamu. Vidiyoon Televiziyoona irratti dhiyaatan akka agarsiisanti ijoolleen warri isaanii hidhamuu ennaa argan bo’aa turan. Kanas mana barumsaa kan isaan fudhuu ennaa dhaban Robii darbe baranii mann barumsaas cufame.Waa’een eegumsa ijoollee maatiin jalaa hidhamanii kun ilaalamuu akka qabu hubachiisan angawaan kun.


Hiriirri Uummataa Hong Kong Keessatti Itti Fufee Jira

Hong Kong keessatti uummanni kuma hedduun kanneen Demokraasii leellisan dirree xayyaara sadarka addunyaa kan Hongitti keessa hiriiruun balaliin xayyaraa akka dhaabtuuf dirqisiisaa jiru. Dirree xayyaaraa sagantaa balalii hedduu qabaachuun beekamu kanatti hokkarri uumamee hin jiru.Garu hiriirtoonni gara balalii itti seenan guddicha irratti hanga walakeessa halkanitti hedduminaan seenanii jiru. Wiixata har’a ganama daandileen Hong Kong irratti hiriirtoota dheessaa turan irratti polisoonni Gaaza himiimaansuu fi rasaasa plaastikikaan eega gargaaramanii booda hiriirtonni daandilee cufanii ajaja polisiin akka addaan faca’aniif kenne diidan. Konaayaalee hedduu polisoonni gaaza imiimaansuun aarri aguugee keessatti namoonni hedduun mada’anii jiru.Dhohiinsii rasaasaas fi iyyii namootaa hanga galgalaatti dhaga’amaa ture jedhama. Tola-olaan tajaajiila eegumsa fayyaa kennuuf ba’e tokko ija isaa keessa rasaasaan kan rukutamee yoo ta’u gaazexxeessonni immo mataa fi jilba miila isaanii irra reebaman.


Jiraattonni Hoong Koong Mormii Dhageessisuu Itti Fufan

Jiraattonni Hong Koong kumaan laka’man motoummaa magaalattiin wixineeffamee kan ture himatamtoonni murtii dhaaf gara chaayinaatti akka ergaman seera gaafatu mormuu dhaan hiriira mormii geggeessaa turan har’as buufata xayyaara sadarkaa addunyaa Hong Kongitti geggeessuu itti fufaniiru. Mormitoonni kun galma buufata xayyaara sadarkaa addunyaa bal’aa sana guutanii dibbii dha’uu dhaan Hong Koong” walaba taatee jechuun hiyya isaanii akka turan gabaasameera. Waa’ee sochii isaanii tuuristootatti beeksisuuf jecha afaan Ingiliffaa fi Mandariiniin kan barreeffame barruulee fi dhaadannoolee raabsaa akka turan illee ibsameera. Mormiin sun erga jalqabamee dilbati dhuftu torban arfaffaa isaa ti. Imaltoota sadarkaa addunyaa kurna kumaan laka’aman amansiisuuf jecha buufata xayyaarattii guyyoota sadiif weeraruuf karoora akka qaban ibsaniiru.


Prezidaant Traamp Godinoota Namoonni Itti Ajjeefaman Yeroo Daawwatanitti Mormiin Isaan Muudateera

Prezidaantiin Amerikaa Donaald Traamp haadha warraa isaanii waliin kaleessa kutaalee Ohaayoo fi Teksaas keessatti namoota haleellaa gaggeeffameen mada’anii Hospiitaala seenan daw’atanii jiru. Traamp lafa namoonni 31 itti ajjeefaman kan Daytan fi suqii Walmart jedhamu kan El paso irraa fagaatanii turan.Iddoo lameenti Robii kaleessaa hiriirtonni daw’annaaTraamp kana morman walitti qabamanii turan. Mufannaan isaaniis seerri qawwee to’atu haa ba’u jechuun gaafataa turan. Kanneen Traampiin deggerans iddoo lamaanti mul’atanii turan. Magaalaa daangaa Teeksaas irratti argamtu El Pasoo keessatti hidhataan namoota 22 kan ajjeesee yoo ta’u hedduu immo madeessee jira. Namoonni siyaasaa iddoo sanatti argaman prezidaant Traamp qeeqaa turan.


Hariiroon Hindii fi Paakistaan Gidduu Laaffataa Jira

Paakistaan geejiiba Baabuura Imaltootaa tokkitti kan Hindii waliin qabdu dhaabdee jirti. Kana amalees Muuvii ykn Sinimaan Hindii manneen Tiyaatra Paakisaatan keessatti akka hin agarsiifamne dhorkite. Kunis Hindiin kutaa Kaashmir irratti tuttuqqaa seeraan alaa gaggeessaa jirti jechuun hariiroo biyyoota lameen gidduu laaffisaa yeroo jirtuutti kun dhaga’ame. Kutaa musleemonni itti heddumaatan kan kutaa Himaliyaa kan ilaaleen mirgoota ammaan dura kennameefi ture mulqamuu isaa mummicha ministeera Hindiitu Wiixata darbee labsanii tura. Biyyonni lameen kutaan Himaaliyaa tokko isa kaaniin na ilaallata jechuun falmu. Tarkaanfiin kun fudhatamuun immo biyyoota Nukleera qaban lamaan giddutti muddamsa kan uumee yoo ta’u ammaan duras dhimmi Kaashmir kan ilaaleen yeroo lama wal waraanuun isaanii ni yaadtama. Robii kaleessaa hariiroo Diploomaasii fi kan Daldalaa Hindii waliin qabdu hanqisaa akka jirtu kan labsistee Paakistaan Komishinarri olaanaan kan Hindii biyya ishee keessaa akka ba’an Paakistaan ajajjee jirti.


Traamp Naannoo Namoonni Itti Ajjeefaman Daawwataa Jiru

Prezidaantiin Yunaayitid Isteetis – Donaald Traamp har’a bakkawwan xumura torban dabree irra adda addummaa sa’aatii 24 keessatti dhukaasa jamaa irratti banameen walumaa-galatti namoonni 31 itti dhuman – magaalaa Deeyitan ka kutaa Ohaayoo fi magaalaa El Paasoo ka kutaa Teksaas daawwataa jiran. Yeroo prezidaantichi daawwannaa kanatti jiranitti gama biraatiin immoo qabannaa qawwee irratti akka seerri to’annaa cimaan bahe waamichi dhihaataa jira. Waa’ee godaantota as Yunaayitid Isteetis keessa jiraatanii ka prezidaantichi ammaan dura dubbatanii turanis akka jecha loogii sanyitti qeeqamaa jira. Gabaasaa Guutuu Caqasaa No media source currently available


Kooriyaan Kibbaa Nagaa Ishee Eegsisuuf Cicha Irra Eegamu Ni Baati: Prezidaant Traamp

Kooriyaan kibbaa loltoota Yunaayitid Isteetis gamasitti argamaniif qooda gama ishee baastu akkaan dabaluuf walii galuu ishee prezidaan Doonaald Traamp beeksisaniiru. Kooriyaan kibbaa ofii ishee Kooriyaa kaabaa irraa eguuf Yunaayitid Isteetisiif maallaqa guddaa kaffaluuf walii galte jechuu dhaan Traamp ergaa Twiterii har’a maxxansaniin beeksisan. Traamp Kooriyaan Kaaba maallaqa hagamii aka baastu hin ibsine, garuu Se’ool waliin baasii qooddanaa irratti mariin jalqabameera jedhan. Haa ta’u malee kooriyaan Kibbaa har’a akka jettetti mariin dhimma kana ilaalchisee jiru hin jalqabamin jira. Traamp akka jedhanitti kurna hedduu keesatti Yunaayitid Isteetis Kooriyaa Kibbaa irraa maallaqa xiqqoo argatte, garuu waggaa darbe gaaffii prezidaant traampiin doolaara miliyoona $990 kaaffalte jedhan.


Amerikaan Kan Jette Hojii Irra Olchinaan Haaloo Ba’iinsii Hin Oolu Jetti Chaayinaan

Yunaaytid Isteets misaa’eela fageenya gidduu galeessaa kan lafa irraa furguggifamu kutaa Eshiyaa Paasifiik keessa qubsiifnaan tarkaanfii haaloo ba’iinsaa kan fudhattu ta’u chaayinaan beeksiiftee jirti. Ministeera haajaa alaa chaayinaa keessatti Daayreekteera kutaa to’annaa meeshaa waraanaa ka ta’an Fu Kong oduu gabaastotaaf Beejing keessatti har’a akka ibsanti WaashingtAn dhuma torban darbee gama aangawaa ministrii ittiisa isheen akka jette sana amma haa ta’u booda misaa’eela kutaa sana keessa qubsisuun callinsaan kan ilaalamuu miti jedhan. Biyyonni ollaa Chaayinaa keessumaa Jaapaan, Koriyaa Kibbaa fi Awustraliyaan yaadi kun abba eenyummaa biyyaa tuquu waan ta’eef akka fudhatama dhabsiisaniif Chaayinaan gaafatte. Chaaynaan tarkaanfii haaloo ba’iinsaa fudhattu maal akka ta’e kan hin ibsinee yoo ta’u carraan hundumtuu banaa dha jette.


Koriyaan Kaabaa Har’a Yaaliif Misaa’eela Furguggistee Jirti

Koriyaan kaabaa Kibxata har’a bariidhaan misaa’eela Baalistiik kan fageenya gabaabaa galaana irratti gaggeessitee jirti.Kunis shaakala waraanaa Amerikaa fi Koriyaan kibbaa torban kana jalqabaniif deebii kennuuf karaa haaraa jiru ta’u isaa akeekkachiisa jetti Koriyaan Kaabaab. Koriyaan Kaabaa misaa’eela fageenya gabaabaa lama kan furguggiste kutaa gama kibba keessaa ta’u ajajaan humnootii waraanaa kan Koriyaa Kibbaa ibsa baasaniin hubachiisan. Misaa’eelli fuguggifamees fageenya kilo meetra 450 kan dhaqqabe yoo ta’u lafa irraa ol fageenyii isaa kiloo meetra 37 ta’u itti dabalanii ibsan. Koriyaan kaabaa yeroo torban lama hin gunnee keessatti yaalii dhukaasa misaa’eela fageenya gabaabaa marsaa 4 kan gaggeesiite yoo ta’u kunis aangawoonni Amerikaa marii waa’ee nukleeraa baatii darbee jalqabama jechuun abdataa turan irratti sodaa uumee jira.


Ajjechaa Dhaabuuf Tarkaanfii Hatattamaa Fudhanna: prezidaant Traamp

Ajjechaa Yunaaytid Isteets keessatti gidduu kana gaggeeffame kan ilaaleen prezidaant Donaald Traamp hasawaa dhageesisaniin rakkoo kana furuuf hatattaaan tarkaanfii fudhanna jechuun dhaadatan. Olaantummaa warra adii kan balaaleeffatan Traamp yeroo qawween gurguramu duddubbeeN seenaa nama bitatuu qoratamuu qaba jedhan. Garu Traamp seerri gurgurtaa qawwee ittisu hojii irra haa ooluu yaada jedhu hin deggeriin hafuun kanneen seerri akkasii hojii irra akka oluuf qbsa’aa jiran mufachisee jira. Ammaan dura lammiwwan biyya alaa kanneen Amerikaa keessa jiraatan keessumaa kan biyya Meeksikoo irraa dhufantu badii dhaqqabsiisaa jira jechuun Traamp waan dubbataniif jecha qeeqa hamaa irratti dhiyaataa kan turee ta’uus Traamp deebii hin laanne. Prezidaant Traamp haasawaa kana kan dhageesisan Wiixata Hgayya 5 bara 2019 Waayit Haawus irraa yoo ta’u kunis Amerikaa keessa adda addummaa sa’atii 13n bakka lamatti haleellaa namoonni dhunfaan gaggeessaniin yoo xiqqaate nama 31 eega ajjeesanii hedduu madeesanii booda.


Amerikaan Mootummaa Venezu’eelaa Irra Ugguura Keesse

Prezidaantiin Yunaaytid Istetes Donaald Traamp qabeenya mootummaan Venezu’eelaan Amerikaa keessaa qabu marti akka hin sossoneef ajaja kennanii jiru.Kunis mootummaa Nikolaas Maduroo irratti tarkaanfii fudhatamee keessaa isa jabaa dha jedhamee jira. Qabeenyaan mootummaa venezu’eelaa kan Amerikaa keessaa qabu hundumtuu kan ugguraman yoo ta’u iddoo biraatti dabarsuu, maallaqatti jijjiruu ykn kan biraa gochuun hin danda’amu jedha akka ajaja Traamp kaleessa galgala dabarsaniin. Kana ilaalchisee mootummaa Venezu’eelaa biraa deebiin kenname kan hin jirre yoo ta’u Kubaa, Iraan, Koriyaa Kaabaa fi Siriyaan uggura Amerikaa wal fakkaataa ta’e jala jiru. Yunaaytid Isteetes Maaduroo irratti dhiibbaa gama dinagdee fi diploomaasii gootu kan itti fuufte yoo ta’u mormii guddaan kan isaan mudatee maduroon garu aangoo gadhiisuu diidan.


Mootummaan Hindii Seera Addunyaa Cabsee Jira: mummicha ministeera Paakistaan

Kutaa wal falmisiisaa ta’e Kaashmir irratti tarkaanfii mootummaan Hindii fudhateef gola naga eegumsaa kan tokkummaa mootummotaa dabalatee qaamonni addunyaa irra jiran dhaqqabuu qabna jechuun Mummichi ministeera Paakistaan Imran Khan dhaadatanii jiru. Kunis Mootuummaan Hindii mirga addaa kutaa Kaashmiriif kennemee ture irraa mulqamuu isaan ture. Hindiin bara 1949 kutaa Jammu fi Kaashmir akka of bulchan , heera ofii fi alaabaa addaa akka qabaatan akkasumas dhimmi haajaa alaa, kan ministeera ittisaa fi kan qunnamtiin ala kan hin dabalannee ta’u labasa. Jarreen Hinduu kan keessatti heddumaatan mootummaan Hindii seera mirga heerri Kaashmiriif kennee ture kana wiixata kaleessaa haqee jira. Mummichi ministeera paakistaan Imran Khan paarlaamaa ofii walgahii hatattamaa waamuun tarkaanfiin Hindii kun lootee seentummaa kutaa musleemonni itti heddumaatan kan kaashmir keessaa hammeessa jedhan. Muddamnii uumamuuf jiru biyyoota Nukleera qaban Hindii fi Paakistaan giddutti waraana biroo kaasisuu mala jedhan.Walitti bu’iinsii uumamuuf jiru dhuma irratti biyyoota lameen gara meeshaa Nukleeraan walitti ba’u waan fiduuf jecha addunyaan waan hamaa akkasii arguuf qophiidhaa jechuun gaafatan.


Pirezdaant Traamp Haleellaalee Gidduu Kanaa Balaaleffatan

Halellaalee gidduu kana as Yunaayitid Isteetis keessatti lubbuu hedduu galaafatee fi kaan madeesse ilaalchisuun, gochaa garee leellistoota ol’aantummaa adii kan ifatti balaaleffatan – Przidaant Traamp, seera ijoo ka to’annaa meeshaalee waraanaa deggeruu dhabuun, falmitoota akka tarkaanfiin to’annaa meeshaa waraanaa fudhatamu qabsaawan mufachiisee jira. Dhukaasni bakkawwan namni itti heddummaate lamatti – jechuun magaalaa El Paasoo, ka kutaa Teksaasii fi magaalaa Deeyiten, ka kutaa Ohaaytti addan fageenya sa’atiilee 13n namoota qawwee hidhataniin dhukaasni banamee, yoo xiqqaate namoota 30 galaafatee booda, har’a ganama Waayit Haawus irraa ibsa kana kennan – Prezidaant Traamp. “Biyyi keenya, sagalee tokkoon, loogii sanyii, ilaalcha llogdummaa fi ol’aantummaa sanyii adii balaaleffachuu qabdi. “ jechuun balaaleffatan – prezidaant Traamp. Dargaggeessi adii kaleessa barii jala, mana gabaa “Walmart”, ka kutaa Teksaas, magaalaa El Paasoo keessatti dhukaasa banee yoo xiqqaate 20 galaafate, wanna jedhee ture ilaalchisuunis, “idiyooloojiin yokaan ilaachi addunyaa hamaan akkanaa injifatamuu qaba. Ameerikaa keessatti, jibbinsi iddoo hin qabaatu,” jechuun balaaleffatan – prezidaantichi. “Jibbinsi sammuu gara hammeenyaatti micciira. Onnee miidha. Lubbuu nyaata,” jedhan. Prezidaant Traamp, gara xumura torban kanaa irra, magaalaalee ajjeechaan gidduu kanaa itti geggeessame lameen, jechuun, Elpaasoo, kan Teksaas keessaa fi Deeyiten kan Ohaahiyoo keessaa daawwachuuf karoorfatanii jiran. Silaa har’a ka gara kutaa Filooridaatti imaluuf turanis hambisanii jiran. Haasawa Har’a ganbama dhageessisaniin, waa’ee dhibee sammuu, waa’ee hookkarawan miidiyaalee fi geemii viidiyoo irratti dhihaatan tuquudhaan, “balaa interneetii fi miidiyaa hawaasaa” jedhanii jiran. Haleellaalee uummata walitti qabame irratti geggeessaman, kanneen bara kana keessa qofa gara lubbuu namoota 250 galaafatan, haleellaa hawaasa keenyaa fi biyya keenya irratti geggeessaman, yakka namummaa irratti geggeessame – jechuun balaaleffatan


Balaan Boombii Afgaanistaan Keessaa Lubbuu Galaafate

Yunaayitid Isteetis fi tokkummaan mootummootaa balaa boombii lubbuu galaafate kan minibaasii ogeessota miidiyaa baatee deemaa ture kan Afgaanistan keessaa balaaleffatnii jiran.  Angawoonni Afgaanistan akka jedhanitti boombiin konkolaataa sana keessa kaa’ame ennaa dho’e atoobisiin sun hojjettoota buufta Televiiziyoona dhuunfaa Kohrshiid kan kaabul keessaa baatee deemaa ture.  Dho’iinsa sanaan namoonni daandii irra deemaa turan lama yoo du’an hojjettoonni buufata Televiiziyoona sanaa sadii madaa’anii jiru.  Afgaanistaanitti ambaasaadderri US John Baas ergaa tweeterii har’a maxxansaniin haleellaa hiikaa hin qabne kan ogeessota miidiyaa irra ga’e balaaleffataniiru. Gareeleen martinuu nagaa fi hegeree Afgaanistan irratti fuuleffachuu qabu jedhan.


Kooriyaan Kaabaa Yaalii Misaayilaa Itti Dabalaa Geggeessite

Kooriyaan kaabaa har’a ganama misaayila dhiyeenya irraa furguggifamu lama dhukaasuu ishee waraanni Kooriyaa Kibbaa beeksisee jira. Piyoongyaang torban tokko yeroo hin guunne keessatti yeroo lama yaalii misaayilaa kana geggeessuun marii dhimma nukleraa danquu mala jedhameera. Misaayelli kun magaala boofata doonii Wosaan gama bahaa irraa yoo ta’u hanga km 250 erga furguggifamee booda dheerina km 30 ol fagaatee dhuka’uu isaa hoogganaan waraana kooriyaa kaabaa beeksisaniiru. Yaaliin dhukaasa misaayilaa kun kan dhaga’ame yaalii isa duraa guyyaa ja’a booda yoo ta’u kunisa kooriyaan kaabaa kooriyaan kibbaa meeshaa waraanaa US bituuf murteessuu ishee fi Ameerikaa waliin shaakala waraanaa geggeessitee fi deebii kennuuf jecha jettee jirti. Ministriin ittisaa Kooriyaa kibbaa akka jedhetti misaayilli har’a fuguggifame kan torban darbe dhukaafame waliin wal fakkaata, lamaanuu fageenya gad aanaa wal fakkaatu irra waan qubataniif jechuun dhaabbati oduu Yoonaap beeksise jidra. Gumiin naga eegumsa biyyoolessaa Kooriyaa kibbaa wal ga’ii hatattamaa har’a waameen yaaddoo cimaa qabaachuu isaa beeksisee jira.


Ameerikaan Marii Dhimma Daldalaa Chaayinaa Waliin Geggeessite

Mariin dhimma daldalaa US fi chaayinaa waliin geggeessame har’a Shaangaay keessatti ennaa xumuramu baatii Fulbaanaa US keessatti wal arguuf walii galteen irra ga’amee jira. Ibsi White House biraa ba’e akka jedhutti mariin sun ijaaraa dha. Dhimootii teknooloojii, danqaa taarifaa, qonnaa mata dureeleen jedhan kanneen irratti mari’atame keessaa ti. Gama Chaayinaatiinis bittaa oomisha qonnaa Amerikaa dabaluuf cichaan akka hojjettu beeksiste jedha ibsi White House kun. Dhaabbati oduu Chaayinaa Shinuwaan akka gabaasetti mariin sun wal amantaa irratti kan hundaa’e, akkaan milkaa’aa fi ijaaraa dha. Bakka buutonni US fi Chaayinaa kaleessa sa’aatilee afuriif erga geggeessanii booda jiloonni US har’a gara buufata xayyaaraatti qajeelaniiru. Prezidaant Doonaald Traamp utuu jiloonni Shaangaayiin hin ga’in dura filannoo Ameerikaa bara 2020 booda walii galtee irra ga’amu ilaalchisee Chaayinaa akeekkachiisanii, boodatti harikfata yoo ta’e yeroo dhiyoo keessatti furamuu hin danda’u jedhan.


Prezidaantiin Tuuniiziyaa Beejii Kaayid Isibs, umurii isaanii waggaa 92tti du’aan boqotan

Wajjirri prezidaantummaa Tuuniiziyaa akka beeksisetti, prezidaantichi halkan dabre wal’aansaaf gara Hospitaala Waraanaa magaalaa Tuuniis jiru eega geessamanii booda, har’a boqotan. Jabaa dhukkubsatanii, dhuma baatii dabree irras wal’aanamanii turan. Essebsi prezidaantii yeroo duraatiif Tuuniiziyaa keessatti filannoo dimookiraasummaan filatamanii fi Habiib Borgiibaa, hundeessaa biyyattii akka abbaa biyyattiitti ilaalamaniif dhaaltuu Gonfoo ti. Bara 2014, yeroo warraaqsi biyyoota Arabaa – prezidaantii abbaa irree biyyattii – Zinee El Abiyyiin Ben Alii taayitaa irraa buusaman, prezidaantummaatti filataman.


Weerara Vaayrasii HIV Hanqisuuf Yaalii Sadarkaa Addunyaatti Gaggeeffamaa ture Gad Bu’e Jira

Weerara dhukkuba Ech Ay Vii Edsii (HIV/ AIDS) hanqisuuf yaalii sadarkaa addunyaatti gaggeeffamaa ture gad bu’un ibsamee jira. Sagantaa Tokkummaan mootummotaa waa’ee HIV/ AIDS irratti gaggeessuu kan UNAIDS jedhamu akeekachiisa kenneen namoonni vaayrasii HIVn haaraa qabaman lakkofsaan hanqisuuf kan dadhabame biyyonni adda addaa fedhiin siyaasaa qaban hanqataa waan deemeef ta’uun ibsamee jira. Bara darbee jechuun 2018 keessa namoonni haaraa vaayrasii HIViin qabaman Miliyoona 1.7 yoo ta’an kanneen keessaa kumnii 700 fi kumnii 70 dhukkuba Edsii waliin wal qabatee du’an. Gama kaaniin namoonni dhukkubsatanii ykn balaan isaan mudatee hospitaala seenan hatattamaan akka fayyaniif nyaata madaalamaa argachuu akka qaban ibsamee jira. Gabaasa guutuu caqasaa No media source currently available


Kooriyaan Kibbaa Doonii Waraanaa Harawaa Tolfatte

Misaayila furguggisuu ykn yaalii nukleraa utuu hin taane doonii humna galaanaa haaraa hoogganaan Kooriyaa kaabaa beeksisan, mala ittiin Ameerikaa irra dhiibbaa ka’an ta’uun beekamee jira. Sabaa himaan Kooriyaa Kaabaa suraa Kim Jong Un doonii haarawaa tolfame kana to’atanii maxxansee jira. Dooniin kunis yeroo dhiyootti andaara galaana Kooriyaa gama bahaatti bobba’a jedhan. Kim dooniin kun tarsiimoo waraanaa guutummaan hojii irra oolchuuf kan qophaa’e ta’uu isaati gammadauu isaanii dhaabbati oduu Kooriyaa waaltaa beeksisee jira. Dooniin kun meeshaalee waraanaa akkamii baachuu akka danda’u barruun kun tuquu baatus jechi tarsiimoo jedhu nuklera ittisa misaayilaa baachuu akka danda’u mul’isa. Dooniin humna galaanaa haaraan kun Kooriyaan kaabaa sagantaa meeshaa nukleraa ishee itti fufuu mul’isa.


Booriis Joonsen Muummicha Ministeeraa Briteen Ta’uun Filataman

Paartiin safuutti cichu kan Briteen Boris Joonsen filannoo hoogganaa haaraa ta’uuf dorgoman injifatanii muummee ministeera biyyattii ta’uuf jiru. Jonsen ministrii dhimma alaa Briteen Jeremy Hunt-n sagalee dhibba irraa harka 66 fi 34n injifaatan. Biyyattii ajaa’iba kana ni tokkoomsina, gara fuula duratti tarkaanfachiisna jechuu dhaan erga injifachuu isaanii labsanii booda miseensota paartii isaaiitti himan Jonsen. Birteen gamtaa Awrooppaa keessaa ba’uu ishee hamma Okoloolessa 31tti kan labsan ta’uu waadaa seenanii barnoota, caasaalee mootummaa fi waaltaa poolisii fooyyessuu dhaan biyyattii tokkoomsuun kan cimsan ta’uu illee dubbataniiru. Joonsen roobii borii qabee Teheersaa Maay ennaa isaan aangoo gd dhiisan sirnaan bakka ba’uuf jiru. Tajaajila gaarii isaan paartii fi biyya isaaniif gumaachaniif illee galateeffataniiru. Prezidaant Doonaald Traam as Washington irraa Joonseniin baga gammaddan ittiin jechuu dhaan hoogganaa gaarii ta’uuf jiru jedhan.


Rakkoo Afgaanistaan Keessaaf Falli Gama Siyaasaa Barbaadamuu Qaba: Muummee Ministiraa Paakistan

Prezidaantiin Paakistaan Imran Khan Wiixata har’a prezidaant Traamp waliin yeroo wal argan duula waraanaa Afghanistaan keessaaf furmaanni gama siyaasaa akka barbaachisu nan hubachiisa jedhan. Khan daw’annaa sirnaawaa guyyaa sadiif Yunaaytid Isteetes keessa kan jiran yoo ta’u kunis hariiroo paakistaanii fi Amerikaa giddutti danqamee ture foyyeesuuf akkasumas lammiwwan Amerikaa hidda dhalata paakistaan qaban kanneen Waashiingtan keessa jiraniif Dilbata kaleessaa galgala haasawaa dhageesisuuf ta’uun ibsamee jira. Amerikaan walitti bu’iinsa uumaman furuuf jecha humnaan gargaaramuu ishee mormuun duula jabaa gaggeessaa kan turan khan kanas waggaa darbee filannoo gaggeeffameen aangoo ituu hin qabatiin dura iyyu ta’uun beekamee jira. Addunyaan rakkoo Afgaanistaaniif dullii waraanaa furmaata miti jechuu falmuun na boonsa jechuun uummata walitti qabameef ibsan. Qindeessitonni walgahichaa akka jedhanti lammiwwan Amerikaa hidda dhalata Paakistaan qaban walgahiin gaggeessan kun guddicha .


Iraan Basaastoota Amerikaa Qabadhe Jetti

Iraan namoota Amerikaaf ituu basaasanii qabadhe ittiin jette 17 keessaa hanga tokko irratti adaba du’aa murteessuu ishee kan beeksiifte ta’uus prezidaantin Amerikaa Traamp garu kun soba jedhanii jiru. Iraan muddamsa biyyoota gama dhiyaa waliin qabdu kan hammeesite fakkaata jedhamee jira.Ministriin tika nagaa Iraan akka labseetti basaastonni kun kan qabaman bara darbee yoo ta’u odeeffannoo akkaan barbaachisaa ta’an kan akka waraanaa fi warshaalee Nukleeraa kan ilaaleen dhaabata tika nagaa AmerikaaF( CIA ) walitti qabaa turan. Angawaan tika nagaa kan Iraan akka gad fageenyaan ibsanti/ Amerikaa irraa shaakala qarooma hedduu qabu kan argatan ta’uus warshaalee Iraan irratti shirri hojjachuuf turan hin milkoofne jedhan.Gabaasaaleen Televiziyoona irratti dhiyaatan suuraa namoota basaasoota Amerikaati ittiin jedhe agarsiisan. Prezidaantiin Amerikaa Traamp har’a Twitarii irratti akka barreessanti Iraan basaastoota Amerikaaqabadhe jechuun ishee oduu dhugaa tokko hin qabne akkasumas sobaa fi oloola jedhan.


Ripublikaanonni Afur Murtii Ejjennoo Jecha Loogdummaa Sanyii Prezidaant Traamp Ilaalchisee Dimookiraatonni Manaaf Dhiheessan Deeggaran

Ribubilikaanonni miseensonni mana-maree afur, kaleessa galgala, dimookiraatota gita isaanii waliin hiriiruudhaan, murtii ejjennoo “jecha loogdummaa sanyii” prezidaant Traamp, waa’ee dubartoota Dimookiraatota miseensota Mana-maree ilaachisee dubbatan balaaleffatu raggaasisanii jiran. Murtiin ejjennoo, kaleessa galgala, Mana-maree Yunaayitid Isteetisiif dhihaate sun, sagalee dhibba lamaa fi afurtamaan, sagalee dhibba tokkoo fi saddeettamii toorba irra aanee kan raggaasiame yoo tahu, “jechi loogdummaa Traamp sun, lammiwwan Ameerikaa haaraa fi saboota adii hin ta’iin irratti sodaa fi jibbinsi akka dabalu taasisee jira” jechuun baleeleffate. Afaan-yaaiin Mana-maree Bakka-bu’ootaa Yunaayitid Isteetis – Naansii Peloosii, “yaada loogdummaa sanyii prezidaantichi Twiterii irratti kennan balaaleffachuu irratti” akka manni-maree tokko tahu gaafatan. Miseensi Mana-maree – Daag Koolinsi immoo, jecha Peloosii kana, “kabajaa sirna mana-maree kan cabse” jechuudhaan balaaleffatan. Tahus garuu, akka jechoonni Peloosii galmee mana-maree guyyaa sanaa irraa haqamu gaaffiin dhiheessan, waliigala mana-maree irratti sagalee deggersaa gahaa waan hin argatiin hafeef hin fudhatamne. Murichi jecha loogdummaa Traamp balaaleffatu irra-aantummaa sagaleetiin raggaasisame iyyuu, Ripabilikaanonni miseensonni mana-maree irra jireessi murtii kana murticha mormanii jiran.


Tokkummaan Mootummootaa Qorannaan Eertraa Akka Itti Fufu Eeyame

Gumiin mirga namaa kan tokkummaa mootummootaa dhimma Eertraatti qorataa addaa kan ta’an biyyattii keessatti waggaa tokko itti dabalaaf qorannaa akka geggeessan eeyama isaanii akka dheeratu har’a sagalee kennameen mirkaneessee jira. Adeemsi sagalee kennuu kun biyyoota 37 kan hirmaachise yoo dta’u kanneen keessaa 21 qorannaan kun akka dheeratu sagalee kennanii jiru. Jalqaba irratti biyyootii Afriikaa keessaa eeyamni kun akka haara’u kan sagalee kenne hin turre. Saddeeti sagalee kan hin kennine yoo ta’u Eertraa fi biyyoonni ka biroon afur immoo mormanii jiran.


Ministera Hujii fi Hojjataa US, Aleksander Akosta dureessa Amerikaa dubra caphanse ykn bira rafeef dubbii dhosse jedhani himachuutti jiran

Akoostaan kaabine pirezidaanti Tiraampiti.Bara 2008 keessa abbaa alangaa addaa godina Filooriidaati. Gaafas dureessa Amerikaa horii biliyona hedduu qabu,Jeffrey Epstein durba caphase jedhanii himatan,dubbii dhosseef jedhanii himatan.Innii ammoo ya mormate. Intaltii innii caphanse ykn buufate jedhan tun kalee TV irratti baate waan dureessii innii ganna 11 duratti isii manatti yaamee tolche himatte. “Gaafas hin sodaadhee amma ammoo wannii innii na tolche na keessaa baduu diddeef himadhee,” jedtte. Jefriin kun yoo hedduu ijoollee dubraa ganna diqqaa horiin sossobee waliin rafa jedahnii himatan. Ganna 11n duratti woma kanaan himatani hidhaa ji’a 13 itti muran. Seera malee guyya ahujii hojjachaa oolee guyya tokko mana hidhaa keessa bula jedhani himaan. Sun malee adoo intali dubbii tana himatte hin beekin nama himatame sun dubbii sun jalaa baasuuf karaa hedduun gargaare jedhan. Dubbii sun amma abbaa alangaa addaa godina Niiwu Yoorkittti akka haaraatti himachuutti jira. Akoostaan waan himataniin kana ya mormate.Miseenstoa kongireesii Amerikaatii fi nama hedduutti akka Akostaan hujii irraa bu’u gaafachuutit jira.


Ameerikaatti Ambaasaadderri Briteen Hojii Akka Gad Dhiisan Beeksisan

Yunayitid Isteetisitti ambaasaadderri Briteen Kim Darroch ergaan icitii isaan wal jijjiiran erga saaxilamee booda prezidaant Traamp fi bulchiinsi isaanii dandeettii hin qaban hojii sirriitti hojjechuu hin danda’an jechuun erga qeeqanii booda itti gaafatama isaanii itti fufuu akka hin dandeenye ibsanii har’a fedha isaaniin hojii gad dhiisanii jiru. Yeroon koo hanga xumura waggaa kanaatti kan itti fufu ta’us haala amma jiruun ambaasaaddara haaraa muuduun gaarii dha jedheen amana jechuu dhaan Darroch ibsa baasaniin beeksisaniiru. Erga bara 2016 qabee Washington deessatti diplomaatii gameessa ta’anii hojjetaa turan. Haa ta’u malee ergaa isaan icitiin Londonitti ergan waan ifa ta’eef angawoonni Briteen yeroon hojii isaanii kan Washinton dhiyeenyatti akka dhumatu tilmaamanii jiran. Ibsa Darroch keessaa kan xumura torban darbee Briteen keessatti ba’e keessaa kan isaan bulchiinsi kun gaarii ta’a, sirritti hojjeta jennee hin amannu jedha. Traamp gama isaaniin Darroch-n hin beeku yoo jedhan gabaasaaleen hangi took immoo prezidaantii fi Darroch sirna Washington keessaa tokko irratti waliin argamaniiru. Ibsa Darroch erga dhaga’anii booda Traamp erga Twitter dabarsanin Darroch nama baay’ee dadhabaa dha, akka male gowwaa dha ittiin jedhanii isaan waliin dhimma wal na agarsiisu hin qabu jedhan.


Haalli Koolu Galtoonni Daangaa Ameerikaa Itti Qabamanii Jiran Yaaddessaa Ta’uun Gabaasame

Hoogganaan dhimma qorannaa naga eegumsa keellaaleen koolu galtoonni daangaa kutaa Texas keessatti hidhamanii jiran humnaa ol namoonni kan keessatti heddummaatan jechuun erga himatanii torban tokko booda gabaasi haaraan ba’e immoo ijoollee koolu galtootaa keellaa Arizona keessa jiru keessatti dararaman ilaalcha akka argatan beeksisee jira. Gabaasi caasaa oduu NBC jedhu akka gabaasetti ijooollee 30 kanneen seenaan isaanii angawoota dhimma isaanii ilaalan kanneen ministrii eegumsa fayyaa keessaan galmeessame, ijoolleen kun huccuu jalatti uffatan ququlqulluu gaafachuu illee angawoota mufachiisuu danda’a jedhanii sodaachuu isaanii mul’isa. Gabaasi sun gurbaa tokko kan nyaati fi bishaan dhiyaateef akka hin taaneef ennaa dubbatan waardiyaaleen daangaa kan isaan afatanii ciisan jalaa fudhachuu dhaan simmintoo irra akka ciisan dirqsiisuu isaanii tuqee jira. Ijoolleen hangi tokko bilbila akka hin fayyadamnee fi qaama isaanii akka hin dhiqanne dhorkamuu illee dubbataniiru. Gabaasi sun dubbi himaa dhaaba to’annaa daangaa maqaa dha’uun gochi kun guutummaan akka qoratamu beeksisee jira.


Tanaan Afreeffachoo! Gareen Kubbaa Miilaa Nadheen Amerikaa Addunyaa Mootee Biyya Ufii Badhaafatte

No media source currently available Marroo 13 taphattee warra itti qajeelte cinaachuma lafaan gahaa bira dabarte. Waancaa Kubbaa Miilaa Addunyaa Baranaa Ameriaktti mootummaan galate. Miila goolii galche ka Megan Rapinoe kophee warqiitti maleef jedhanii badhaasan. Megan Rapinoe(mirga) nama ganna 34 lakkoofsa 15 keeyyattee taphatti haga ammaa goolii 50 galfatte. Gareen Kubbaa Miilaa Nadheen Amerikaa,USMNT tapha tokko keessatti biyya diqqayyoo tokko,Taaylaandi gooli 13 itti harte. US 2015 fi 2019 Waancaa Kubbaa Miila Addunyaa moote. Jermeniin ammoo bara 2003 fi bara 2007 moote.Jara kana lamaan malee haga bara 1991 asitti biyyitii walti aansitee dorgommii tana moote hin jirtu. Akka ESPN gabaasetti garee akka USMNT tapha kubbaa miilaa keessatti gooli 26 galchite hin jirtu. Megan Rapinoe fi Alex Morgan warra goolii galchuun beekan. Morgan goolii sha galfatte tun itti aantuu manaajera kubbaa miilaa garee Amerikaati. Tobin Heath fi Rose Lavelle warra tapha mimmidhaasee taphatu. Sam Wemis fi Lindsey Horan warra kubbaa qajeelee namatti Kenny. Crystal Dunn ariitiin beekan. Julie Eretz,Abby Dahlkemper, Becky Sauerbrunn fi Alyssa Naeher warra garee tanaa utubaa jabaa tahee taphatu. Alex Morgan tapha baranaa irratti goolii afur galfatte.Amerikaan warra walti qajeelteen cufa ufuma dura oofaa asiin geette. Awurooppaa keessaa afur qaqaarifte. Marroo 13 taphattee cufaa irrumaa galchite. Taaylaani Taayilaandi walti gadi dhiisanii 13-0 lafa keette.Chileetti dabarte 3n biraa galte, Siwiidinii fi Spainin baatee 2-1 irraa kaafte. Faransaayii fi Ingilaandilleen akkasuma tolchite.Nezeralaandii Awurooppaa mootee mataa baafattee New Zilaandi, Kaameruun, Kanaadaa, Jappaan, Xaliyaana fi Siwiidn fa mootee mataa baafatteen baate.Lama itti guurtee duwwaa galchite. Amerikaa tana waliin marroo lama waltuma aansitee moote.“Nutti waancaa kubbaa miilaa addunyaa moo’e.Nadheen jajjabdu, mimmidhaadduu.Tapha dansaa.” Nezerlaandi biyya diqqaayyoo taatullee goggossitee Amerikaa ufi irraa dhoorte. Isumaa tapha boqonnaa duratti chochodhuu dhoorteeyyuu. "Biyyitii diqqayyoona kubbaa miilaa jaalattu tun akka dansaa waancaatti dhiyaatteeyyuu.Waancaa Awurooppaatti moohuuf abdii qamna.Akka dansaa deemuutti jirra.” Goolii Amerikaa ta qaraa Megan Rapinoe adabbii argatee daqiiqaa 61essoo irratti adabbii argatee galcheef lammeessoo ammoo Rose Lavelle daqiiqaa 8 jalaa haftetti itti cuqqaalatteef. “Hobbaate qoxxeen. Akka gammaduu hin beeku,” jette Megan Rapinoe dorgommii tana keessatti goolii 4 galfatte akkana jettee gammadde.” Boqonnaan duratti Amerikaan buffitee kubbaayyuu chochoosuu dadhabde fakkaati. Foorfatanii itti deebi’anii gorsa manaajeraallee argattanii hafuura fudhatanii itti deebi’an. Manaajerii kubbaa miilaa Amerikaa,Jill Ellis nama gareen isii marroo lama walumatti aansitee waancaa kubbaa miilaa moo’e. Pirezidaanti Tiraampi,jaartii isaa, pirezidaanti Obaamaa fi nama hedduutti garee kubbaa miilaa Amerikaa tana galateeffatee jajjabeesse. Federeshiiniin kubbaa miilaa Amerikaa garee kubbaa miilaa dhiiraatii fi nadheeniitii horii walqixxee hin kennu. Haga doolara kuma 30 wal hanqatti.Akka horii walqixxee kennaniif muddanii gaafachuufiitti jiran.


Abuuniin Kaatoolika Roomaa Godaantota Liibiyaa Keessatti Dhumaniif Akka Amantoonni Isaan Waliin Kadhatan Gaafatan

Abuunichi Kaatoolikii Roomaa, Pop Fraansis, kaleessa, uummata kadhannaadhaaf Waltajjii Seent Piitersitti waga’e duratti, “namoota iyyeeyyii fi hidhannoo hin qabne” kanneen dhiheenya kana Liibiyaatti haleellaa xayyaaraan mooraa baqattoota irratti geggeessameen dhumanii fi madaa’aniif akka waliin kadhatan gaafatanii jiran. Mooraa Taajuraa jedhamu, kan handaara Triippoliitti argamnu irratti haleellaa geggeessamee ka qorataa ture – Tokkummaan mootummootaa haleellaa sanaan namoonni shantamaa ol dhumuu fi kanneen 130 tahan madaa’uu beeksisee jira. Baqattootaa fi godaantota keessaa hagi tokko eega mooraan sun haleelamee booda, otuu baqatanii bahuuf carraaqanii waaridiyyoota moorichaan rasaasaan haleellaman – jedha gabaasaan Tokkummaa Mootummootaa sun. Hawaasmni Addunyaa, “gochaa ulfaataa akkanaa callisee ilaaluu hin qabu,” jechuun – amantoota kadhannaaf walga’an sanatti dubbatan – Poop Fraansis. Gabaasaa guutuu caqasaa.


Koolu Galtoonni Seeraan Alaa Yunaayitid Isteetis Keessaa Jiran Yaaddoo Keessa Jiru

Torban lama dura prezidaant Doonaald Traamp dimokraatonni seera dahata siyaasaa/Asylum/ Yunaayitid Isteetis ilaalchisee rakkoo jiru akka sirreessan hubachiisanii yoo ta’uu dhaa baate garuu koolu galtoonni seeraan alaa kanneen miliyoonaan laka’aman walitti qabamanii Yunaayitid Isteetis keessaa baafamuu maalu jechuu dhaan dimokdraatota bakka bu’ootaa mana mareef ibsanii turan. Kanneen mirga koolu galtootaaf falman immoo mormii dhageessiaa jiru. No media source currently available


US ganna 243essoo itti bilisoomtee qawwee dhaanatee, qaanqee facaafattee,makiinaa waranaa karaatti ooftee jeettii gadi lakkfitee ulfeeffatte

No media source currently available US Adoolessa 4,1776 bilisoomte.Guyyaa kana baruma baraan ulfeeffatti. Barana ammoo hajaja pirezidaanti Tiraampii jeettii fi makiinaa waraanaa lafatti gadi dhiiftee ulfeeffatte. Pirezidaanti Tiraampi guyyaa kanaan ulfinna Amerikaa itti agarsiisan jedha. “Seenaa keenna ummataa fi jabaa alaabaa keenna ulfeessee dhiiraa fi dhalaa waraana keennaatiin kabajanna.” Guyyaa akkana kana irratti yoo hedduu hiriira mormii hin bahan.Barana namii hagii tokko Tiraampi ijoollee didiqqoo fakkeessanuu “baby Trump” jedhee isaa akka daahimaa mana fincaani keessaa Twitter barreesssu fakkeessanii harkatti qabatanii yaa’aniin. Lance Simon warra guyyaa dhaloota Amerikaa kana dhaqe keessaa tokko.\n“Akka herrega kiyyaatti Tiraampi pirezidaantii akka malee biyya gargar qoodu. Kun nama dharaa fi dhugaayyuu gar beenne.” Namii akka Gil Daaniheel faatii warra Trump deeggaru."Akka herrega kiyyaatti Tiraampi Amerikaa, fi ummat isii namii quba hin qmane faallee ulfeessee waan tolchuumale cufaa tolchu male.” Nami hagii tokko naaphi Amerikaalleen jabeenna isii beekeefii ufi eeguu male jedha. Bulchiinsii Tiraampi ammoo siyaasaa dhiifnee jabeenna Amerikaa ulfeeffannaa jedha. Bulchiinsii Tiraampi qophii kalee galgala jeettii fi makiinaa waranaaa itti yaaman sunitti horii bahe hi dubbanne taatullee doolara miliyoona hedduu tahuu hin ooltu jedhan.


Haleellaan Tripoolii Cinatti Raawwatame Yakka Waraanaa Ta’uu Mala: Tokkummaa Mootummootaa

Haleellaan boombii magaalaa galma mootummaa Liibyaa irratti kaleessa raawwatamee yoo xiqqaate namoota 44 galaafatee kanneen 130 ol ta’an omadeesse yakka waraanaa ta’uu mala jechuu dhaan angawoonni tokkummaa mootummootaa beeksisan. Waaltaa koolu galtootaa andaara Tripoolii jiru keessaa kanneen lubbuun hafan qorattoonni ennaa isaan caccabaa manneen keessa halkan quutuu to’ataa turan arganii jiran. Bishaanii fi midhaan nyaataa illee kan itti hanqatu ta’uu dubbatan. Dubartiin lammii somaaliyaa tokko nuti nagaa barbaannaa, Somaaliyaa irraa gara Yemen dhaqne, achi irraa immoo gara Sudan booda irras as dhufne. Kunoo iddoon kunis akkuma Somaaliyaa ti jette. Kanneen lubbuun hafan akka jedhanitti haleellaan kun walakkeessa halkanii sa’a 11:30tti raawwate jedhan.


Ameerikaan Har’a Guyyaa Walabummaa Kabajji

As Ameerikaa keessatti guyaa walabummaatu kabajamee oole. Yunaayitid Isteetis ayyaana har’aa kana akkuma baratame xaaxee xaaxessuu, maatii fi hiriyoottan akkasumas hawaasaaleen walitti dhufuu dhaan irbaata waliin gooddachuu yoo kabajan prezidaant Doonaald immoo haaswaa dhageessisuuf jiru. Adoolessi Afur bara 1776 guyyaa Ameerikaan bittaa Briteen jalaa walaba itti taatetu kabajamee oola. As Washington keessatti uummata kurna kumaan laka’aman argamanii sirni xaaxee xaaxessuu ni geggeessama. Waggaa kana Traamp itti dabaluu dhaan kabajaa Ameerikaaf jecha ayyaanichi humna waraanni Yunaayitid Isteetis qabu akka calaqqisuuf jecha haasaa isaanii siidaa yaadannoo Linken cinatti dhageessisuuf jiru. Guyyaa kana kan kan kana duraattii adda ta’een meeshaalee waraanaa gurguddoon kan irratti mul’atani yoo ta’u qeeqxonni prezidaant tramp deebisanii filatamuuf qophaa’aa ennaa jiran kanatti ayyaana kana bifa duula filannoo taasisan jedhan. No media source currently available


USA bori qawwee dhaantee, qaanqee waaqa keessa facaafattee guyyaa bilisummaa isi ulfeeffatti

Biyyitii tun ganna 243n duratti Ingilaandi jalaa bilisoomte.Yaada guyyaa bilisummaa ulfeeffatanii qophii gammachuu qopheeffatan warra Amerikaa yayyabe American founding fathers keessaa Johan Adamsitti dhufeen. Pirezidaantiin Amerikaa lammeessoon kun Adoolessa 3,bara 1776 niitii isaa Abigiliif guyyaa kana qawwee dhaanaa,dorgommii qopheeffachaa,baandii gamamchuutiin qopheeffanna jedhe. Guyyaan abbootiin Amerikaa yayyaban bilisoomuu malle jedhanii irratti walii galan kalee irra oola.\n\nTaatullee seera bilisummaa kana Adoolessa 4,1776 mallatteessan.Guyyaan bilisummaa Amerikaa kun bori irra oola. Guyyaa kanatti waan durii hin tolchine pirezidaanti Tiraampi taankii waraana Amerikaa karaa irratti,xuyyuura waraana ammoo qillleesa irra oofanii akka ulfeessan hajaje. Tanaaf horii miliyoona hedduutti baha jedhani.Paartiin Demokiraati guyyaan kun akka kanaan ulfeessuu hin malle jedhanii didan


Haleellaa Filippiin Keessaa Namni Raawwate Beekamee Jira

Lammiin Filippiin namoota torban darbe haleellaa of wareegummaa raawwatan lama keessaa tokko ta’uun adda ba’ee jira. Kun shorokeessota biyyattii keessatti uumaman kanneen jalqabaa ti. Odola Joloo gama kibbaa keessatti haleellaa jimaata darbe raawwatameen namoonni shan du’aniiru. Major General Cirilitoo Sobejanaa akka jedhanitti reeffi shakkamtootaa umuriin 23 maatii isaaniitiin adda baafame. Sobejaanaan akka jedhanitti kanneen haleellaa raawwatan kun miseensa garee leellistoota Abu Sayyaf jedhamuu ti. Gareen kun kan hoogganamu haleellaa jimaata darbee fi kan baatii Amajjii keessa Jolootti kan argamu mana sagadaa kaatolikii irratti raawwatee namoota 27 galaafatee nama Hajan Sawadjaan jedhamuun hoogganama.


Iraan Ibiddaan Taphatti Jedhan Prezidaant Doonaald Traamp

Iran Yuraaniyemii gabbistu ulaagaa sadarkaan addunyaa lafa ka’e irra dabarsuun ishee ibiddaan taphachuu dha jechuu dhaan prezidaant Doonaald Traamp dubbatanii jiran. Waan godhanis beekuu, waan ittiin taphataa jiranis beeku jechuu dhaan Traamp kaleessa White House keessatti tuuta oduuf ibsa kennaniiru. Ibsi barii White House irraa kenname Yunaayitid Isteetis Iraan qaruma meeshaa waraanaa akka oomishitu hin eeyamtu ka jedhu irra deebi’uun beeksise. Ministeerri dhimma alaa Iraan Mohaammad Javaad Zariif dhaabbata oduu biyyattiif ibsa kennaniin Iran kan oomishuun irra ture Yuraaniyemee kg 300 irra dabarteetti jedhan Jarmayaan tokkummaa mootummootaa kan dhimmootii atoomikii to’atu Iraan walii galtee jiru irra darbuu ishee kaleessa mirkaneessee jira.